pythainlp/thai-wiki-dataset-v4 huggingface dataset:
มวยไทย ชูชัย

มวยไทย ชูชัย  หรือ ชูชัย เป็นนักมวยไทยจากการ์ตูนเรื่อง ทาคาคาเอะ!! ราเม็งแมน เขียนโดย ยูเดะทามาโกะ ซึ่งเป็นผู้เขียนเรื่องคินนิคุแมน
ประวัติตามท้องเรื่อง.
มวยไทย ชูชัย เป็นผู้ใช้วิชามวยไทยที่ทรงพลัง เพื่อพี่น้องที่หิวโหยของเขา ชูชัยมีส่วนร่วมในการแข่งขันของจักรพรรดิ หว่อง  และเขาก็ได้พบกับราเม็งแมนในครั้งนั้น ต่อมาชูชัยได้ปรากฏตัวขึ้นอีกครั้งในฐานะของสหายของราเม็งแมน และเป็นหนึ่งในสหายเพียงไม่กี่รายที่เป็นพันธมิตรแทนที่จะเป็นคู่แข่งกัน ชูชัยมีคุณสมบัติที่เรียกว่า นิคุทาอิ เมนุกิ คาตานะ  ซึ่งเป็นการสับร่างกายของศัตรูให้เหมือนกับเป็นก๋วยเตี๋ยวราเม็ง ทว่า เขาเคยใช้ท่าไม้ตายนี้เพียงครั้งเดียวเท่านั้น ตามเนื้อเรื่องระบุว่า ชูชัยเคยถูก อี้ ปิง ขง  จากซาอุดิอาระเบียเล่นงาน ก่อนที่ชูชัยจะถูก โกมุเคน โชวริว  สังหารลงในเวลาต่อมา
การปรากฏตัวในสื่ออื่น.
นอกจากนี้ มวยไทย ชูชัย ยังมีบทบาทในการ์ตูนแอนิเมชันเรื่อง ทาคาคาเอะ!! ราเม็งแมน  ซึ่งออกฉายครั้งแรกที่ประเทศญี่ปุ่น ณ วันที่ 10 มกราคม — 11 กันยายน ค.ศ. 1988 ด้วยเช่นกัน (ชาวญี่ปุ่นผู้ให้เสียงพากย์มวยไทย ชูชัย คือ ฮิเดะยุกิ โฮะริ)
การตอบรับ.
ครั้งหนึ่งมีการผลิตหุ่นไวนีล มวยไทย ชูชัย ขึ้นเพื่อเป็นของเล่นสำหรับเด็ก จัดจำหน่ายโดยบริษัทบันได (ในปี ค.ศ. 1987) เช่นเดียวกับตัวละครอื่น ๆ ในราเม็งแมนด้วยเช่นกัน (ปัจจุบัน หุ่นไวนีล มวยไทย ชูชัย ถือเป็นของสะสมเกี่ยวกับมวยไทยอีกหนึ่งรายการที่หายากมาก)
ฟาโรห์ดเจต

พระราชวงศ์.
สมเด็จพระราชินีของฟาโรห์ดเจตทรงมีพระนามว่า เมอร์นิอิธ ซึ่งเป็นพระภคินีของพระองค์ที่อาจจะทรงปกครอในฐานะฟาโรห์ด้วยราชสิทธิ์ของพระองค์เองหลังจากการเสด็จสวรรคตของฟาโรห์ดเจต และมีความเป็นไปได้ที่สตรีบุคคลหนึ่งที่รู้จักในชื่อว่า อฮานิอิธ จะเป็นพระมเหสีของฟาโรห์ดเจตด้วยเช่นกัน พระราชโอรสของฟาโรห์ดเจตกับสมเด็จพระราชินีเมอร์นิอิธ คือ ฟาโรห์เดน และพระราชนัดดาของพระองค์ทรงมีพระนามว่า อะเนดจ์อิบ
ฟาโรห์เดน

ระยะเวลาแห่งการครองราชย์.
แมนิโธ ซึ่งเป็นนักประวัติศาสตร์ชาวอียิปต์โบราณได้บันทึกพระนามพระองค์ว่า "อูซาฟาอิโดส" และระบุว่าพระองค์ทรงครองราชย์ยาวนานถึง 20 ปี ในขณะที่บันทึกพระนามแห่งตูรินได้รับความเสียหาย ดังนั้นจึงไม่สามารถให้ข้อมูลเกี่ยวกับระยะเวลาการครองราชย์ของฟาโรห์เดนได้ นักไอยคุปต์วิทยาและนักประวัติศาสตร์เชื่อว่าฟาโรห์เดนทรงครองราชย์เป็นระยะเวลา 42 ปี โดยอ้างอิงจากจารึกบนศิลาปาแลร์โม
ข้อมูลเรดิโอคาร์บอนล่าสุดจากหลุมฝังศพที่อะบู เราะฮ์วัช ซึ่งเป็นข้อมูลจนถึงรัชสมัยของฟาโรห์เดนได้ให้การคาดคะเนสำหรับการครองราชย์ของฟาโรห์เดนตั้งแต่ 3011 – 2921 ปีก่อนคริสตกาล (1σ)
สไมล์บัฟฟาโล่

สไมล์บัฟฟาโล่ เป็นวงดนตรีแนวออลเทอร์นาทิฟร็อกชาวไทย มีชื่อเรียกวงเป็นภาษาไทยว่า "ยิ้มสิ ไอ้ควาย" โดยเป็นการรวมตัวของนักดนตรี 4 คน คือ ประดิษฐ์ วรสุทธิพิศิษฎ์(ดิษ), ธีรภัค มณีโชติ (เต็น) , พนัส อภิชาติพงศ์บุตร (หนึ่ง) และ วรเชษฐ์ เอมเปีย (เชษฐ์) มีผลงานสตูดิโออัลบั้มครั้งแรกในปี พ.ศ. 2538 ในชื่อชุด "SMILE BUFFALO" ทำให้เพลง "ดีเกินไป" และ "ฟ้ายังฟ้าอยู่" กลายเป็นเพลงโด่งดังที่สุดของวง จากนั้นมีผลงานเพลงตามมาอีก 4 ชุด ก่อนจะแยกวงออกไป โดยภายหลัง ประดิษฐ์ และ ธีรภัค ได้ตั้งวงใหม่ชื่อ "Sniper" ส่วน พนัส และ วรเชษฐ์ ยังคงมีผลงานเพลงออกมาอีกในชื่อเดิม และยังมีผลงานเดี่ยวของสมาชิกแต่ละคนด้วย
สมาชิกทั้งหมดได้กลับมารวมตัวกันอีกครั้งในปี พ.ศ. 2550 โดยตระเวนแสดงคอนเสิร์ตทั้งงานใหญ่และงานเล็ก ล่าสุดยังได้ร่วมแจมกับวงดนตรี ซิลลี่ ฟูลส์อีกด้วย
ประเทศอันดอร์ราในโอลิมปิก

ประเทศอันดอร์รา เข้าร่วมการแข่งขันกีฬาโอลิมปิกครั้งแรกในปี ค.ศ. 1976 พวกเขาเข้าร่วมการแข่งขันทุกครั้งตั้งแต่เข้าร่วมครั้งแรก พวกเขายังปรากฏตัวในการแข่งขันกีฬาโอลิมปิกฤดูหนาวทุกครั้งตั้งแต่ปี ค.ศ. 1976
พวกเขาไม่เคยได้รับรางวัลเหรียญในโอลิมปิกฤดูร้อนหรือฤดูหนาว ในการแข่งขันกีฬาฤดูร้อน พวกเขามีการแข่งขันกีฬาได้แก่ จักรยาน ว่ายน้ำ กรีฑา ยิงปืน และยูโด ในฐานะประเทศที่มีภูเขาซึ่งมีสกีรีสอร์ทยอดนิยม คณะผู้แทนโอลิมปิกฤดูหนาวของอันดอร์รามักมีขนาดใหญ่เท่ากับหรือใหญ่กว่าทีมในฤดูร้อน และการมีส่วนร่วมทั้งหมดล้วนมาจากกีฬาสกีหรือสโนว์บอร์ด
คณะกรรมการโอลิมปิกอันดอร์ราเป็นตัวแทนประเทศมาตั้งแต่ปี ค.ศ. 1976
ประเทศแองโกลาในโอลิมปิก

ประเทศแองโกลา ได้เข้าร่วมการแข่งขันกีฬาโอลิมปิกฤดูร้อน 9 ครั้ง ยังไม่เคยได้รับรางวัลเหรียญโอลิมปิกและไม่เคยเข้าร่วมแข่งขันกีฬาโอลิมปิกฤดูหนาวจนจบตั้งแต่เปิดตัว อันดับที่ดีที่สุดของประเทศคืออันดับที่ 7 ใน พ.ศ. 2539 และอันดับที่ 8 ใน พ.ศ. 2559 ทั้งคู่ได้รับจากกีฬาแฮนด์บอลหญิงทีมชาติแองโกลา
แองโกลาส่งนักกีฬามากที่สุด (26 คน) ในโอลิมปิกฤดูร้อน 2016 และเข้าร่วมการแข่งขันมากที่สุด (7 ครั้ง) จากทุกประเทศในแอฟริกากลาง อย่างไรก็ตามพวกเขายังไม่ได้รับเหรียญ นักกีฬาที่อายุน้อยที่สุดของแองโกลาใน ค.ศ. 2016 คือ เลอิเต เฮอร์เมเนกิลโด ซึ่งอายุ 16 ปี เลอิเตเข้าร่วมการแข่งขันกรีฑา นักกีฬาที่อายุมากที่สุดของแองโกลาคือ เจา เปาโล เด เลเรีย อี ซิลวา ซึ่งอายุ 52 ปีและเข้าแข่งขันในกีฬายิงปืน
อารูบาในโอลิมปิก

อารูบา เข้าร่วมการแข่งขันกีฬาโอลิมปิกครั้งแรกในปี ค.ศ. 1988 และได้เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่นั้นเป็นต้นมา อารูบายังไม่ได้รับเหรียญโอลิมปิกใด ๆ
ระหว่างปี พ.ศ. 2495 ถึง 2527 นักกีฬาชาวอารูบันเข้าร่วมแข่งขันโดยเป็นส่วนหนึ่งของเนเธอร์แลนด์แอนทิลลิส ข้อตกลงนี้เปลี่ยนไปเมื่ออารูบากลายเป็นนิติบุคคลแยกตัว ("ดินแดน") จากราชอาณาจักรเนเธอร์แลนด์ในปี ค.ศ. 1986 คณะกรรมการโอลิมปิกอารูบาก่อตั้งขึ้นในปี ค.ศ. 1985 และได้รับการยอมรับในปี ค.ศ. 1986 ณ มกราคม ค.ศ. 2021 อารูบายังไม่ได้เข้าร่วมการแข่งขันกีฬาโอลิมปิกฤดูหนาวใด ๆ
ประติมากรรมจลดุล

ประติมากรรมจลดุล
 หรือ โมบายล์  เป็นส่วนหนึ่งของจลนศิลป์ที่สร้างขึ้นเพื่อสร้างขึ้นเพื่อแสดงความมีดุลยภาพ องค์ประกอบของประติมากรรมจะประกอบวัตถุห้อยลงมาจากเส้นโลหะหลายเส้นที่ไขว้กันไปมา วัตถุที่ห้อยจะวางให้มีความสมดุลระหว่างกันซึ่งตัวเส้นลวดที่ใช้แขวนไขว้จะมีลักษณะตามแนวนอน เส้นแต่ละเส้นก็จะเป็นเพียงเส้นเดียวเพื่อให้มีอิสระในเคลื่อนไหวไปรอบ ๆ ได้
เจ้าหญิงนูร์ ปาห์ลาวี

เจ้าหญิงนูร์ ปาห์ลาวี (เปอร์เซีย:نور پهلوی) (ประสูติ 3 เมษายน ค.ศ. 1992-) เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน ซึ่งเป็นผู้อ้างสิทธิในราชบัลลังก์ของประเทศอิหร่าน ต่อจากพระเจ้าชาห์ โมฮัมหมัด เรซา ปาห์ลาวี ผู้เป็นพระอัยกาของเจ้าหญิง
พระประวัติ.
เจ้าหญิงนูร์ ปาห์ลาวี ประสูติเมื่อวันที่ 3 เมษายน ค.ศ. 1992 ในสหรัฐอเมริกา เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน เนื่องจากพระราชวงศ์อิหร่าน ได้เสด็จลี้ภัยจากการเปลี่ยนแปลงระบอบการปกครองของประเทศอิหร่าน ที่เปลี่ยนเป็นสาธารณรัฐอิสลาม ใน ค.ศ. 1979 เจ้าหญิงนูร์จึงยังไม่เคยกลับไปยังดินแดนมาตุภูมิตั้งแต่แรกประสูติเลย เจ้าหญิงนูร์มีพระขนิษฐาด้วยกัน 2 พระองค์ คือ เจ้าหญิงอีมาน ปาห์ลาวี และเจ้าหญิงฟาราห์ ปาห์ลาวี ปัจจุบันเจ้าหญิงนูร์ทรงสำเร็จการศึกษาในปี ค.ศ. 2009 จากโรงเรียนมัธยมในรัฐแมริแลนด์ สหรัฐอเมริกา เจ้าหญิงสามารถรับสั่งเป็นภาษาเปอร์เซีย ภาษาฝรั่งเศส ภาษาอังกฤษ และภาษาอาหรับ
ปาร์ตี้วิทยาศาสตร์ ตอน อโรคา ซายส์ ปาร์ตี้

ปาร์ตี้วิทยาศาสตร์ ตอน อโรคา ซายส์ ปาร์ตี้ หรือ ปาร์ตี้วิทยาศาสตร์  เป็นรายการวาไรตี้เกมโชว์เพื่อสุขภาพ ซึ่งเป็นรายการที่นำเสนอเรื่องราวที่เกี่ยวกับโรคภัยไข้เจ็บต่าง ๆ ที่อาจเกิดขึ้นโดยไม่รู้ตัว ซึ่งเป็นรายการวาไรตี้โชว์จากประเทศญี่ปุ่น โดยมีชื่อว่า (; โรมาจิ: "Saijyuukeikoku! Takeshi no hontou wa Kowaikatei no igaku") มีชื่อเป็นภาษาอังกฤษว่า "Medical Horror Check Show" ซึ่งเรียกห้องส่งของรายการว่า Black Hospital ผลิตขึ้นโดยบริษัท ทีวีอาซาฮี จำกัด ประเทศญี่ปุ่น ซึ่งถูกผลิตขึ้นให้ผู้คนหวาดกลัว (ต่อโรคที่เป็นแล้วจะมีลักษณะใด)
ในประเทศไทยได้รับลิขสิทธิ์รายการนี้มาผลิตในประเทศไทยโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมมือกับโรงพยาบาลพญาไท นำมาออกอากาศอีกครั้งหนึ่งในวันเสาร์ที่ 2 มกราคม พ.ศ. 2553 เวลา 20.15 - 21.10 น.ทางสถานีวิทยุโทรทัศน์กองทัพบกช่อง 5และปรับเปลี่ยนรูปแบบและชื่อรายการเป็น ปาร์ตี้วิทยาศาสตร์ ตอน อโรคา ซายส์ ปาร์ตี้ แทน อโรคา ปาร์ตี้ และ ออกอากาศเป็นเทปสุดท้ายวันเสาร์ที่ 7 สิงหาคม พ.ศ. 2553
ลักษณะรายการ.
เป็นรายการวาไรตี้เกมโชว์ที่ให้ความรู้เรื่องโรคภัยไข้เจ็บต่าง ๆ ในที่นี้จะมีคำถามซ่อนอยู่ โดยจะนำแขกรับเชิญมา 3 คนร่วมตอบคำถาม
รายละเอียดรายการ.
ช่วงท้ายรายการ.
หลังจากนั้นในข้อที่ 6 จะมีแพทย์ผู้เชี่ยวชาญประจำโรคประจำสัปดาห์จากโรงพยาบาลพญาไท มาให้ความรู้พร้อมกับอธิบายโรคดังกล่าวโดยละเอียด และตอบคำถามของแขกรับเชิญต่าง ๆ ที่สงสัย เพื่อให้มีวิธีรักษาและป้องกันโรคดังกล่าวได้
ครูบ้านนอก บ้านหนองฮีใหญ่

ครูบ้านนอก บ้านหนองฮีใหญ่ เป็นภาพยนตร์ไทยที่ออกฉายเมื่อวันที่ 14 มกราคม พ.ศ. 2553 สร้างโดย สหมงคลฟิล์ม อินเตอร์เนชั่นแนล ผลิตภาพยนตร์โดย ครกไม้ไทยลาวม่วนซื่นโฮ กำกับโดย สุรสีห์ ผาธรรม นำแสดงโดย พิเชษฐ์ กองการ, ฟ้อนฟ้า ผาธรรม, หม่ำ จ๊กมก, อสงไขย ผาธรรม, คำปาณี วงทองคำ และ พันนา ฤทธิไกร เป็นภาพยนตร์ที่นำภาพยนตร์ "ครูบ้านนอก" ในปี พ.ศ. 2521 มาทำใหม่ ซึ่งมีโครงสร้างลักษณะใกล้เคียงกัน แต่แก่นเรื่องพลิกแพลงไปจากเดิม ภาพยนตร์ถ่ายทำที่เฮือนสวนดอนธรรม จังหวัดกาฬสินธุ์ เกือบทั้งเรื่อง 
ภาพยนตร์ทำรายได้ 3.52 ล้านบาท ภาพยนตร์ได้กระแสตอบรับที่ดีมากโดยเฉพาะภาคอีสานที่ให้การตอบรับเป็นอย่างดี
เรื่องย่อ.
ในปี พ.ศ. 2520 เมื่อ พิเชษฐ์ (พิเชษฐ์ กองการ) สำเร็จการศึกษาจากวิทยาลัยครูพระนคร เขาเลือกมาบรรจุเป็นครูที่โรงเรียนบ้านหนองฮีใหญ่ในชนบทอันห่างไกล โดยมี ครูใหญ่ชาลี (หม่ำ จ๊กมก) เป็นครูสอนนักเรียนเพียงลำพังของโรงเรียน ต่อมาได้มีครูมาสมทบเพิ่มอีก 2 คนคือ ครูสมชาติ (อสงไขย ผาธรรม) ที่จำใจมาเป็นครูเพราะหางานทำในเมืองไม่ได้ และ ครูแสงดาว (ฟ้อนฟ้า ผาธรรม) ที่มาเป็นครูอยู่ที่หนองฮีใหญ่เพื่อรอจังหวะโยกย้ายเข้าไปเป็นครูในตัวเมือง ตลอดระยะเวลาที่มาเป็นครูอยู่ที่หนองฮีใหญ่ ครูพิเชษฐ์ได้อุทิศทั้งกายและใจในการพัฒนาการเรียนการสอนและชีวิตความเป็นอยู่ของเด็กนักเรียนทุกคนจนกลายเป็นที่รักของทุกคนในหมู่บ้าน อีกทั้งยังเป็นแรงบันดาลใจให้ทั้ง ครูใหญ่ชาลี,ครูสมชาติ และ ครูแสงดาว ได้รู้ซึ้งถึงเกียรติยศของคำว่า "“ครู”" แต่แล้วครูพิเชษฐ์บังเอิญไปเปิดโปงขบวนการผิดกฎหมายของผู้มีอิทธิพลในท้องที่จนถูกมือปืนตามล่า ทำให้เขาต้องพักการสอนและหนีออกจากหมู่บ้านไปซ่อนตัว แต่ด้วยวิญญาณความเป็นครู ทำให้ครูพิเชษฐ์หวนกลับมาสอนหนังสือเด็กที่โรงเรียนอีกครั้ง ขณะครูพิเชษฐ์กำลังขี่จักรยานเข้าสู่รั้วโรงเรียนเท่านั้นมือปืนหน้าเหี้ยมได้ยิงตรงศีรษะจนจักรยานล้มลงสู่พื้นดิน ท่ามกลางความตกตะลึงของครูและนักเรียน จนเกิดเป็นเหตุการณ์ไม่คาดฝันที่ทุกคนแห่งบ้านหนองฮีใหญ่จะจดจำไปอีกตราบนานเท่านาน
องค์การกองทุนเพื่อศิลปะแห่งชาติ

องค์การกองทุนเพื่อศิลปะแห่งชาติ  คือหน่วยงานอิสระของรัฐบาลกลางแห่งสหรัฐอเมริกาที่มีความรับผิดชอบในการให้ทุนสำหรับโครงการที่แสดงว่ามีความสามารถอันเด่นในทางศิลปะองค์การก่อตั้งขึ้นโดยรัฐบัญญัติของรัฐสภาคองเกรสแห่งสหรัฐอเมริกาในปี ค.ศ. 1965 ให้เป็นองค์การอิสระจากการควบคุมของรัฐบาลกลาง ผู้อำนวยการคนปัจจุบันคือผู้สร้างละครบรอดเวย์รอคโค แลนเดสมัน สำนักงานขององค์การตั้งอยู่ตึกไปรษณีย์เก่าในกรุงวอชิงตัน ดี.ซี.
สุรสีห์ ผาธรรม

สุรสีห์ ผาธรรม เกิดเมื่อวันที่ 17 มีนาคม พ.ศ. 2491 ที่จังหวัดอุบลราชธานี ศิลปินมรดกอีสาน สาขาศิลปะการแสดง พ.ศ. 2551 เป็นผู้กำกับภาพยนตร์ไทย นักแสดงในบางครั้ง ยังเป็นผู้ผลิตและจำหน่ายภาพยนตร์และวิซีดี ชื่อ สุรสีห์ผาธรรมฟิล์ม
ประวัติ.
การศึกษา.
สุรสีห์ได้เข้าศึกษาระดับชั้นมัธยมศึกษาตอนต้นที่โรงเรียนเขื่องในเจริญราษฎร์ อำเภอเขื่องใน ต่อมาได้เข้าศึกษาระดับชั้นมัธยมศึกษาตอนปลายที่โรงเรียนเบ็ญจะมะมหาราช และจบการศึกษาสาขานิเทศศาสตร์ มหาวิทยาลัยสุโขทัยธรรมาธิราช 
การทำงาน.
ซึ่งในสมัยเด็กด้วยความเป็นคนชอบภาพยนตร์ จึงละทิ้งไปเป็นนักพากย์หนัง ซึ่งทำให้ได้รู้จักกับกมล กุลตังวัฒนา ซึ่งภายหลังได้มาเปิดบริษัทหนังในกรุงเทพ ซื้อหนังอินเดียเข้ามาฉายในประเทศไทย จนภายหลังสุรสีห์เกิดความคิดที่จะลองเป็นผู้กำกับเอง จึงชวนกมล กุลตังวัฒนา มาทำหนัง โดยมีหนังเรื่องแรกที่กำกับคือ "มนต์รักแม่น้ำมูล" สุรสีห์รับหน้าที่เป็นผู้ช่วย ผู้กำกับ และผู้อำนวยการสร้าง ภาพยนตร์ประสบความสำเร็จไม่น้อย ทำรายได้ถึงล้านบาท จากนั้นคุณกมลเห็นถึงความสามารถจึงเลื่อนให้มาเป็นผู้กำกับภาพยนตร์ มีภาพยนตร์กำกับเรื่องแรกคือ "ครูบ้านนอก" ซึ่งสร้างชื่อเสียงอย่างมาก คว้ารางวัลผู้กำกับหนังยอดเยี่ยมและภาพยนตร์สร้างสรรค์เยาวชนดีเด่น ในงานมหกรรมภาพยนตร์ที่นครทาชเคนต์ สาธารณรัฐสังคมนิยมโซเวียตอุซเบก (ปัจจุบันคือกรุงทาชเคนต์ ประเทศอุซเบกิสถาน)
นอกจากนั้นยังมีผลงานกำกับภาพยนตร์อย่าง "หนองหมาว้อ" (2522), "ลูกแม่มูล" (2523), "ครูวิบาก" (2524), "ครูดอย" (2525), "สวรรค์บ้านนา" (2526), "ผู้แทนนอกสภา" (2526), "ราชินีดอกหญ้า" (2529), "บ๊าย บาย ไทยแลนด์" (2530) และล่าสุดนำภาพยนตร์ "ครูบ้านนอก" มาทำใหม่ ในชื่อ "ครูบ้านนอก บ้านหนองฮีใหญ่" (2553)
การเสียชีวิต.
สุรสีห์ ผาธรรม เสียชีวิตวันศุกร์ที่ 24 มีนาคม พ.ศ. 2566 ด้วยโรคหัวใจวายเฉียบพลัน และติดเชื้อในกระแสเลือดที่โรงพยาบาลสรรพสิทธิประสงค์อุบลราชธานี
เจ้าชายอาลี เรซา ปาห์ลาวีที่ 1

เจ้าชายอาลี เรซาที่ 1 ปาห์ลาวี (1 มีนาคม ค.ศ. 1922 - 17 ตุลาคม ค.ศ. 1954) พระราชโอรสองค์ที่สองในพระเจ้าชาห์ เรซา ปาห์ลาวี กับสมเด็จพระราชินีตาจ อัล-โมลูก ในอดีตพระองค์เป็นหนึ่งในผู้มีสิทธิในราชบัลลังก์อิหร่านพระองค์หนึ่ง
พระประวัติ.
เจ้าชายอาลี เรซาที่ 1 ปาห์ลาวี ประสูติเมื่อวันที่ 1 มีนาคม ค.ศ. 1922 เป็นพระราชโอรสองค์ที่สองในพระเจ้าชาห์ เรซา ปาห์ลาวี กับสมเด็จพระราชินีทัดจ์ อัล-โมเลาก์ โดยพระองค์มีพระขนิษฐา 2 พระองค์ และพระเชษฐา 1 พระองค์ ได้แก่ เจ้าหญิงชาม ปาห์ลาวี เจ้าชายโมฮัมหมัด เรซา ปาห์ลาวี และเจ้าหญิงอัชราฟ ปาห์ลาวี โดยพระองค์เป็นพระเจ้าลูกเธอพระองค์เล็กสุด พระองค์จึงเป็นหนึ่งในผู้มีสิทธิในราชบัลลังก์พระองค์หนึ่ง
ต่อมาพระเจ้าชาห์เรซา ปาห์ลาวี ได้สละราชบัลลังก์ โดยต่อมาพระเชษฐาคือมกุฎราชกุมารโมฮัมหมัด เรซา ปาห์ลาวี ได้รับการสถาปนาเป็นพระเจ้าชาห์ โมฮัมหมัด เรซา ปาห์ลาวี ชาห์แห่งอิหร่าน ส่วนเจ้าชายอาลี เรซา พร้อมด้วยพระราชบิดาได้เสด็จไปประทับอยู่ในประเทศมอริเชียส และได้ไปประทับที่เมืองโยฮันเนสเบิร์ก ประเทศแอฟริกาใต้
เสกสมรส.
เจ้าชายอาลี เรซา ได้เสกสมรสกับนางคริสติน โชแลฟสกี (Christine Cholevsky) ที่กรุงปารีส ประเทศฝรั่งเศส ในปี ค.ศ. 1946 โดยทั้งคู่มีพระโอรสด้วยกัน 1 พระองค์ คือ
นอกจากนี้ พระองค์ทรงรับอุปการะบุตรคนโตของนางคริสเตียนด้วย ชื่อ โจอาคิม คริสเตียน ฟิลิปป์ ปาลาวัน นัสซับ (15 กันยายน ค.ศ. 1941) ต่อมาเขาได้สมรสกับยานา อัฟชาร์ มีบุตรชยด้วยกัน 3 คน
สิ้นพระชนม์.
เจ้าชายอาลี เรซา ถูกลอบปลงพระชนม์ ทำให้เครื่องบินที่ประทับตกลงที่เทือกเขาอัลบอร์ซ เมื่อวันที่ 17 ตุลาคม ค.ศ. 1954 สิริพระชนมายุได้ 32 พรรษา
สาหร่ายวุ้น

สาหร่ายวุ้น (ชื่อวิทยาศาสตร์: "Gracilaria") อยู่ในกลุ่มสาหร่ายสีแดง มีตั้งแต่สีดำแดง,สีแดง,สีน้ำตาล,สีน้ำตาลแดง,สีชมพู,สีม่วงเข้ม,สีม่วงแดง,สีเทา,สีเขียว,สีเหลือง หรือใส เกือบทุกชนิดสามารถรับประทานได้ หรือนำมาสกัดวุ้น จึงรวมเรียกว่า สาหร่ายวุ้น มีชื่อพื้นเมืองว่า สาหร่ายผมนาง (Gracilaria fisheri) และชื่อสามัญว่า สาหร่ายวุ้น
ลักษณะของสาหร่ายผมนาง.
เนื่องจากมีลักษณะแตกต่างกันหลายลักษณะ จึงมีชื่อเรียกแตกต่างกันไปดังนี้
ลักษณะทางพฤกษศาสตร์.
เป็นสาหร่ายเซลล์เดียวหรือหลายเซลล์ แทลโลไฟต์ไม่มีเนื้อเยื่อลำเลียง ภายในผนังเซลล์มีเซลลูโลสเป็นองค์ประกอบ มีเม็ดสีสำคัญในคลอโรพลาสต์ ประกอบด้วย คลอโรฟิลล์เอ คลอโรฟิลล์บี คาโรทีนอยด์ และไฟโคอีริทริน
การสืบพันธุ์.
พฤติกรรมการสืบพันธุ์เป็นแบบอาศัยเพศแบ่งเป็น 3 ลักษณะประกอบด้วย 
นิเวศวิทยาและการแพร่กระจาย.
มีแพร่กระจายอยู่ทั่วโลก ทั้งในเขตร้อนและเขตอบอุ่น ส่วนมากพบบริเวณน้ำขึ้น-น้ำลง และบริเวณที่อยู่ใต้น้ำตลอดเวลา โดยเกาะอยู่กับวัสดุในน้ำ เช่น เปลือกหอย กรวดทราย หรืออยู่เป็นอิสระไม่เกาะกับวัตถุใดๆ แต่มีสาหร่ายผมนางบางชนิด เช่น Gracilaria fisheri จะเจริญอยู่บริเวณป่าชายเลน สำหรับในประเทศไทยจะพบแพร่กระจายอยู่ตามชายฝั่งของอ่าวไทยและฝั่งมหาสมุทรอินเดีย เช่น จังหวัดตราด จันทบุรี ระยอง ชลบุรี ประจวบคีรีขันธ์ ชุมพร สุราษฎร์ธานี พัทลุง สงขลา ระนอง ปัตตานี และ นราธิวาส
การเพาะเลี้ยงสาหร่ายวุ้น.
ทำได้โดยการรวบรวมสปอร์จากการวางวัสดุล่อสปอร์ในแหล่งน้ำ สามารถผลิตพันธุ์สาหร่ายอ่อน โดยคัดเลือกต้นพันธุ์ที่สมบูรณ์มาใช้ขยายพันธุ์ในถังเพาะ โดยวางวัสดุรองรับสปอร์ภายใต้ต้นพันธุ์ซึ่งต้องใช้เวลานาน 2-3 วัน เพื่อให้สปอร์เริ่มเจริญพันธุ์และเกาะบนวัสดุได้ แล้วจึงเคลื่อนย้ายไปยังถังอนุบาลและแหล่งเลี้ยงสาหร่ายต่อไป โดยสปอร์จะตกและเคลื่อนออกจากกระเปาะหุ้มสปอร์สู่ภายนอกได้ดีในน้ำเค็ม 30 ppt
การแปรรูป.
มักทำการแปรรูปผลิตภัณฑ์เป็นผงวุ้นและวุ้นแคร์ราจีแนน เพื่อใช้ประกอบกับอาหาร อาหารเสริมและขนม ซึ่งมีการแปรรูปผลิตภัณฑ์แบ่งเป็นด้านต่าง ๆ ดังนี้
ใช้เป็นอาหารมนุษย์ ประเทศที่นิยมนำสาหร่ายวุ้นมาบริโภคเป็นอาหารได้แก่ จีน ญี่ปุ่น อินเดีย ฟิลิปปินส์ ไทย และ เวียดนาม ซึ่งคุณค่าทางอาหารที่ได้จากสาหร่าย ได้แก่ โปรตีน คาร์โบไฮเดรต เกลือแร่ โดยเฉพาะธาตุไอโอดีนและวิตามิน
ใช้ทำปุ๋ย โดยสามารถใช้เป็นปุ๋ยพืชสดได้ดี เพราะมีธาตุไนโตรเจนและโปตัสเซียมสูง และยังมีแร่ธาตุปริมาณน้อย (Trace element) นอกจากนี้จะใช้เป็นปุ๋ยน้ำได้โดยตรงด้วยการบดละเอียด ผสมกับน้ำอัตราส่วน 1:500 ลิตร ใช้รดต้นไม้ อีกทั้งใช้ป้องกันแมลงศัตรูพืช โดยใช้น้ำสกัดจากสาหร่าย ฉีดพ่นตามต้นพืช จำพวกหัวผักกาดหวาน พบว่า ป้องกันเพลี้ยและเชื้อราได้ และยังสามารถป้องกันการสูญเสียของผลไม้ ในขณะอากาศหนาวจัดได้ด้วย
นำมาทำยารักษาโรค เช่นโรคกระเพาะ ยาระบาย และยาแก้โรคคอพอก และยังนำวุ้นมาทำเป็นแคปซูลสำหรับหุ้มยา นอกจากนี้ผู้ป่วยที่เป็นโรคกระเพาะหย่อน ลำไส้ใหญ่อักเสบ ริดสีดวงทวาร ใจสั่น ความดันโลหิตสูง หลอดเลือดแข็ง ข้ออักเสบ โรคอ้วนต่างๆ จะช่วยบรรเทาอาการลงได้
มูลค่าทางเศรษฐกิจ.
สาหร่ายวุ้นเป็นสาหร่ายสีแดงที่พบได้ทั่วไปในอ่าวไทยและทะเลอันดามัน จัดเป็นสกุลที่มีคุณค่าทางเศรษฐกิจ สามารถนำไปเป็นวัตถุดิบในการผลิตวุ้นชนิดที่เรียกว่า agar ดังนั้นในหลายประเทศจึงได้มีการทำฟาร์มและเลี้ยงสาหร่ายวุ้นขึ้นเพื่อนำมาสกัดวุ้นสำหรับใช้ประโยชน์ในด้านต่าง ๆ แต่ก็มีการเก็บจากธรรมชาติประมาณปีละ 20-200 ตัน น้ำหนักแห้ง ในขณะที่ความต้องการในเชิงพาณิชย์สูงถึง 2,400 ตัน
ฟลามิงโก (คาลเดอร์)

ฟลามิงโก  เป็นประติมากรรมที่สร้างโดยอเล็กซานเดอร์ คาลเดอร์ประติมากรคนสำคัญชาวอเมริกันที่ตั้งอยู่ที่จตุรัสเฟดเดอรัลในเมืองชิคาโกในรัฐอิลลินอยในสหรัฐอเมริกา
ประติมากรรม “ฟลามิงโก” สร้างโดยอเล็กซานเดอร์ คาลเดอร์มีความสูง 16 เมตร เป็นงานที่จ้างโดยกรมการบริหารทั่วไปแห่งสหรัฐอเมริกา (General Services Administration) และได้รับการเปิดอย่างเป็นทางการในปี ค.ศ. 1974 แม้ว่าคาลเดอร์จะลงชื่อว่าสร้างในปี ค.ศ. 1973
ลักษณะ.
“ฟลามิงโก” หนัก 50 ตัน สร้างด้วยเหล็กกล้าทาสีแดงชาด คาลเดอร์ใช้สีบนประติมากรรมศักยดุลที่มารู้จักกันว่าเป็น “แดงคาลเดอร์” เพื่อให้เด่นจากสิ่งก่อสร้างที่เป็นสำนักงานที่มีสีทมึนรอบข้างรวมทั้งตึกสำนักงานรัฐบาลกลางคลูซินสกีที่ออกแบบโดยลุดวิก มีส แวน เดอร์ โรห์ ประติมากรรมศักยดุลเป็นประเภทของประติมากรรมที่มีโครงสร้างที่ตั้งอยู่เฉพาะที่ไม่เคลื่อนไหวที่ตรงกันข้ามกับประติมากรรมจลดุลที่สามารถเคลื่อนไหวได้ด้วยคลื่นอากาศ
การจ้างงานและการเปิดแสดง.
คาลเดอร์ได้รับการจ้างให้ออกแบบงานประติมากรรมเพราะความที่เป็นผู้ที่มีชื่อเสียงที่เป็นที่รู้จักกันไปทั่วโลก ช่องว่างที่ล้อมรอบไปด้วยสิ่งก่อสร้างสมัยใหม่ที่มีลักษณะที่เป็นกล่องสี่เหลี่ยมทำให้คาลเดอร์ออกแบบงานที่มีลักษณะเป็นโค้งขนาดใหญ่ที่ราวกับกับมีพลัง (dynamic) “ฟลามิงโก” เป็นงานชิ้นแรกที่สนับสนุนโดยเงินทุนจากกรมการบริหารทั่วไปแห่งสหรัฐอเมริกาภายใต้โครงการ “เปอร์เซ็นต์เพื่อศิลปะ” (Percent for Art) ซึ่งเป็นจัดเปอร์เซ็นต์จากงบประมาณแผ่นดินสำหรับเป็นทุนในการสร้างศิลปะเพื่อสาธารณชน คาลเดอร์เปิดงาน “ฟลามิงโก” เมื่อวันที่ 23 เมษายน ค.ศ. 1973 ที่สถาบันศิลปะแห่งชิคาโก ประติมากรรมได้รับการมอบให้แก่สาธารณชนเป็นครั้งแรกเมื่อวันที่ 25 ตุลาคม ค.ศ. 1974 ในเวลาเดียวกันกับที่คาลเดอร์เปิดงานประติมากรรมจลดุล “Universe” ที่หอวิลลิส ซึ่งเป็นวันที่ได้รับการประกาศว่าเป็น “วันอเล็กซานเดอร์ คาลเดอร์”
ความสัมพันธ์ของรูปทรง.
แม้ว่าประติมากรรมชิ้นนี้จะมีขนาดใหญ่แต่การออกแบบของคาลเดอร์สามารถทำให้ผู้ชมสามารถเดินลอดเข้าออกภายใต้งานได้ ซึ่งทำให้ผู้ชมมีความรู้สึกว่าเป็นสัดส่วนที่อยู่ในระดับขนาดของมนุษย์ รูปทรงของ “ฟลามิงโก” เป็นนัยยะถึงรูปทรงธรรมชาติของสัตว์ที่ตรงกันข้ามกับการตีความหมายของประติมากรรมของช่วงหลายสิบปีก่อนหน้านั้น 
โครงสร้างของงานสถาปัตยกรรมของคาลเดอร์เป็นตัวอย่างอันเด่นของขบวนการศิลปะเค้าโครง (Constructivism) ที่เริ่มขึ้นในรัสเซียเมื่อต้นคริสต์ศตวรรษที่ 20 ศิลปะเค้าโครงหมายถึงประติมากรรมที่สร้างขึ้นจากการนำชิ้นส่วนที่เล็กกว่ามาประกอบเข้าด้วยกันเป็นงานชิ้นใหญ่
จี (อีพี)

จี  เป็นอีพีชุดแรกของเกิร์ลกรุปเกาหลีใต้เกิลส์เจเนอเรชัน วางจำหน่ายเมื่อวันที่ 7 มกราคม 2009 โดยเอสเอ็มเอ็นเตอร์เทนเมนต์
รายละเอียด.
อีพีชุดนี้ ประกอบด้วยเพลงทั้งหมด 5 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม จี ซิงเกิลจังหวะเร็วซึ่งมีเนื้อหาเกี่ยวกับหญิงที่ตกหลุมรักเป็นครั้งแรก สามารถติดชาร์ตอันดับ 1 อย่างรวดเร็วหลายชาร์ต และยังสร้างสถิติเป็นเพลงอันดับ 1 นานที่สุดบนชาร์ตของรายการรายงานเพลง Music Bankทางช่อง KBS โดยอยู่ที่อันดับ 1 ยาวนาน 9 สัปดาห์ทำลายสถิติเพลง "One More Time" ของวงจีเวลรี ที่ทำไว้ที่ 7 สัปดาห์ ยังสามารถความแชมป์ที่รายการเอสบีเอสป็อปปูลาซองได้อีกด้วย
ผลงานชุดนี้สามารถทำยอดขายในชุดนี้ได้เกิน 100,000 ชุด
ราชวงศ์ปาห์ลาวี

ราชวงศ์ปาห์ลาวี  เป็นราชวงศ์สุดท้ายของอิหร่าน โดยปกครองอิหร่านปกครองมาเกือบ 54 ปี ระหว่างปี 1925 ถึง 1979 
ราชวงศ์ปาห์ลาวีก่อตั้งโดยนายทหารในกองทัพเปอร์เซีย นามว่า เรซา ข่าน เขาได้รับการเลื่อนตำแหน่งโดยอังกฤษให้เป็นผู้บัญชาการกองพลน้อยคอซแซคเปอร์เซีย ประมาณหนึ่งเดือนต่อมาภายใต้การควบคุมของอังกฤษ กองกำลังสามพันนายเศษนายของเรซา ข่าน ก็มุ่งไปถึงกรุงเตหะรานเพื่อทำรัฐประหารในปี 1921 และพื้นที่ส่วนที่เหลือของประเทศถูกยึดครองในปี 1923 ต่อมา พระเจ้าอะห์หมัด ชาห์ กอญัร ถูกบีบให้สละราชสมบัติอย่างเป็นทางการในเดือนตุลาคม 1925 เรซา ข่านจึงสถาปนาราชวงศ์ปาห์ลาวี
หลังจากโค่นล้มราชวงศ์กอญัร พระเจ้าเรซาเริ่มกระบวนการปฏิรูปเพื่อทำให้อิหร่านทันสมัยและมีความเป็นชาตินิยม เช่น การส่งเสริมระบบการศึกษาแบบตะวันตก การลดอิทธิพลของศาสนาในรัฐ และการสร้างโครงสร้างพื้นฐานสมัยใหม่
หลังจากสงครามโลกครั้งที่สอง เรซาถูกบีบบังคับให้สละราชบัลลังก์โดยอังกฤษและสหภาพโซเวียต เนื่องจากความสัมพันธ์ของเขากับนาซีเยอรมนี รัชทายาทของเขา เจ้าชายโมฮัมหมัด เรซา ปาห์ลาวี ได้ขึ้นครองราชย์ในปี 1941 ซึ่งในช่วงการปกครองของพระเจ้าโมฮัมหมัด เรซา อิหร่านประสบกับการพัฒนาเศรษฐกิจและอุตสาหกรรมอย่างรวดเร็ว ผ่านแผน “ปฏิวัติสีขาว” ซึ่งรวมถึงการปฏิรูปที่ดิน สิทธิสตรี และการลงทุน อย่างไรก็ตาม การรวมอำนาจแบบเผด็จการ การคอร์รัปชัน และการใช้ความรุนแรงของตำรวจลับทำให้เกิดความไม่พอใจในหมู่ชน
กระแสความไม่พอใจนำไปสู่การลุกฮือของประชาชนที่เรียกว่าการปฏิวัติอิหร่าน และการกลับมาของรูฮุลลอฮ์ โคมัยนี ผู้นำทางศาสนาในปี 1979 ซึ่งทำให้ราชวงศ์ปาห์ลาวีสิ้นสุดลง และอิหร่านกลายเป็นสาธารณรัฐอิสลามจนถึงปัจจุบัน
พินบอล

พินบอล  คือรูปแบบเกมตู้ชนิดหนึ่ง ที่ผู้เล่นจะพยายามทำคะแนนโดยบังคับลูกบอลเหล็ก 1 ลูกหรือมากกว่านั้นในสนามเล่นข้างใน ที่มีกระจกครอบอยู่ เรียกโดยรวมว่า เครื่องเล่นพินบอล จุดประสงค์หลักของเกมคือการทำคะแนนให้มากที่สุดเท่าที่ทำได้ จุดประสงค์รองคือ ยืดเวลาการเล่นให้มากที่สุด (โดยการทำบอลพิเศษเพิ่มและให้เล่นลูกบอลให้ยาวนานที่สุดเท่าที่จะทำได้) และทำให้ได้เกมแถมขึ้นมา
ศิลปะเค้าโครง

ศิลปะเค้าโครง  เป็นขบวนการทางศิลปะและสถาปัตยกรรมที่เริ่มขึ้นในรัสเซียตั้งแต่ ค.ศ. 1919 เป็นต้นมาที่หันหลังให้กับปรัชญา “ศิลปะเพื่อศิลปะ” (Art for art's sake) ไปหาศิลปะที่มีวัตถุประสงค์ในเชิงสังคม ศิลปะเค้าโครงเป็นปรัชญาศิลปะที่เป็นที่นิยมกันมาจนกระทั่งราว ค.ศ. 1934 และมีบทบาทสำคัญในการพัฒนาศิลปะของสาธารณรัฐไวมาร์ และ อื่นๆ ก่อนที่จะมาแทนที่ด้วยสัจนิยมแนวสังคมนิยม (Socialist Realism) ซึ่งแนวคิดนี้ก็ยังปรากฏอยู่อย่างประปรายในขบวนการศิลปะมาตั้งแต่บัดนั้น
ไทเกอร์

ไทเกอร์ อาจหมายถึง
อื่นๆ.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ไทเกอร์ (นักมวยไทย)

ไทเกอร์  หรือ มอง ฟู (ในภาพยนตร์เวอร์ชันภาษาอังกฤษ-ฝรั่งเศส) เป็นตัวละครเอกจากภาพยนตร์เรื่อง หัวใจข้า หัวใจนาง หัวใจหลอมเพชร (A Fighter's Blues) โดยผู้รับบทเป็นไทเกอร์คือ หลิว เต๋อหัว โดยในภาพยนตร์เรื่อง "A Fighter's Blues" ฉบับภาษาอังกฤษ และฝรั่งเศส ใช้ชื่อ "มอง ฟู" (Mong Fu) ซึ่งเป็นตัวละครภาพยนตร์ที่เป็นนักมวยไทยชาวฮ่องกงที่แฟนภาพยนตร์จีนรู้จักกันมากที่สุด
ประวัติตามท้องเรื่อง.
ไทเกอร์ เป็นนักมวยไทยชาวฮ่องกง เขามีภรรยาเป็นนักข่าวสาวชาวไทยชื่อ "พิม" (รับบทโดย ทราย เจริญปุระ) เคยชกกับนักมวยชาวไทยชื่อ "ชาติชาย" (รับบทโดย สามารถ พยัคฆ์อรุณ) โดยไทเกอร์ทำให้ชาติชายเสียชีวิตโดยไม่ได้ตั้งใจ จึงถูกส่งเข้าคุกเป็นเวลา 12 ปี ซึ่งต่อมาเขาได้เดินทางมาตามหาภรรยาที่ประเทศไทยแล้วทราบว่าเธอได้เสียชีวิตลงด้วยเช่นกัน โดยทิ้งลูกสาวอีกคนหนึ่งที่มีชื่อว่า "พลอย" (รับบทโดย อภิชญา ธเนศธนะพงศ์) ในภายหลัง ไทเกอร์ได้สู้กับนักมวยชาวไทยที่ชื่อว่า "ตะวัน" โดยที่ไทเกอร์สู้อย่างสุดฝีมือกระทั่งสิ้นใจ ในขณะที่นักมวยชาวไทยได้กล่าวยกย่องด้วยใจว่า ไทเกอร์คือนักสู้ที่แท้จริง
มวยไท่เก๊กตระกูลอู่

มวยไท่เก๊กตระกูลอู่ หรือ มวยไท่เก๊กตระกูลเฮ่อ  เป็นมวยไท่เก๊กสายตระกูลหนึ่งซึ่งสถาปนาขึ้นโดย ปรมาจารย์อู่ อวี่เซียง (ค.ศ. 1870-1942) โดยนำความรู้จาก วิชามวยไท่เก๊กดั้งเดิม, วิชาเต้าอิ่น (วิชาที่ฝึกให้ชี่หมุนเวียนไปตามส่วนต่างๆ ของร่างกาย), ศิลปศาสตร์, แพทยศาสตร์, พลศาสตร์, กายภาพวิทยา, และปรัชญา มาประยุกต์รวมกัน
มวยไท่เก๊ก สกุลอู่เรียกอีกชื่อหนึ่งว่า มวยไท่เก๊กสกุลอู่เฮ่อ ซึ่งเป็นหนึ่งในมวยไท่เก๊กห้าสกุลใหญ่ (เฉิน หยาง อู่ อู๋ ซุน)
มวยไท่เก๊กสกุลอู่มีการเคลื่อนไหวที่ เรียบง่าย ท่วงท่ารัดกุม ทุกส่วนเคลื่อนไหวต่อเนื่องไม่ขาดตอน เข้มงวดกับหลักของร่างกาย ที่ต้องประณีตและละเอียดอ่อน ร่างกายตั้งตรง ท่าเท้าเบาคล่อง การเคลื่อนไหวเป็นไปอย่างเนิบช้า รวมทั้งให้ความสำคัญกับกำลังภายใน ใช้การเคลื่อนไหวภายใน โดยการเปลี่ยนเต็มและว่างรวมทั้งการ “โคจรชี่ภายในอย่างซ่อนเร้น” มาประกอบกับท่วงท่าภายนอก 
ผลต่อสุขภาพ.
การฝึกมวยไท่เก๊ก ก็คือการออกกำลังกายรูปแบบหนึ่ง ซึ่งทำให้เกิดผลดีกับสุขภาพในหลายๆ ด้านเช่น 
ลักษณะเฉพาะของมวยไท่เก๊กตระกูลอู่.
ผู้ฝึกจำเป็นจะต้องพินิจพิเคราะห์โดยสม่ำเสมอ ตลอดเวลาการฝึกฝน ให้ถูกต้องในทุกๆ กระบวนท่ามวยจนสามารถปฏิบัติได้อย่างเป็นธรรมชาติ การฝึกฝนควรเริ่มฝึกไปทีละท่าร่าง เมื่อทำได้จนหมดแล้ว จึงพยายามฝึกทำทั้ง 13 ท่าร่างให้ได้พร้อมกันขณะที่ฝึกฝนกระบวนท่ามวย
ผู้สืบทอดมวยไท่เก๊กตระกูลอู่.
ปัจจุบันสายของผู้สืบทอดมวยชุดนี้ อยู่ในรุ่นที่ 6 โดยมีผู้ที่เครือข่ายผู้สืบทอดไท่เก๊กแห่งประเทศจีน  ยอมรับอยู่ 22 ท่าน คือ
มวยไท่เก๊กตระกูลอู่ในประเทศไทย.
เนื่องจากในอดีตอาจารย์ผู้สอนมวยไท่เก๊กตระกูลอู่ได้รับศิษย์ค่อนข้างน้อย วิทยายุทธ์ชนิดนี้จึงเผยแพร่ในวงจำกัด สำหรับในประเทศไทยมีการเชิญอาจารย์ หลี่ เหว่ยหมิง จากสาธารณรัฐประชาชนจีนมาฝึกสอนที่สวนลุมพินี
ทอมัส โคล

ทอมัส โคล  (1 กุมภาพันธ์ ค.ศ. 1801 - 11 กุมภาพันธ์ ค.ศ. 1848) เป็นจิตรกรอเมริกันที่เกิดในอังกฤษผู้เป็นผู้ก่อตั้งตระกูลการเขียนแบบลุ่มแม่น้ำฮัดสันซึ่งเป็นขบวนการทางจิตรกรรมอันสำคัญขบวนการหนึ่งของประวัติศาสตร์การเขียนภาพในสหรัฐอเมริกาที่รุ่งเรืองอยู่ราวระหว่างกลางคริสต์ศตวรรษที่ 19 จุดเด่นของงานเขียนของโคลในรูปแบบการเขียนแบบลุ่มแม่น้ำฮัดสันและงานของตนเองอยู่ที่ความเป็นสัจจะและรายละเอียดของภูมิทัศน์และป่าเขาของสหรัฐอเมริกาตามแนวเขียนแบบศิลปะจินตนิยม และ ศิลปะธรรมชาตินิยม
ทรูเรียลิตี

ทรู เรียลลิตี้ เป็นช่องรายการที่นำเสนอตามติดชีวิตจริงทุกอิริยาบถต่าง ๆ ภายในห้องผ่านทางกล้องวงจรปิด โดยไม่มีบทใด ๆ ทั้งสิ้น ล้วนมีแต่ประสบการณ์จริงทุกประการ ซึ่งจะออกอากาศตลอด 24 ชั่วโมง ทุกวัน ออกอากาศครั้งแรก 21 มิถุนายน พ.ศ. 2546 รายการเรียลลีตี้แรกที่ออกอากาศ คือรายการ ทรู อะคาเดมี แฟนเทเชีย ซีซั่นที่ 1 (เดิมชื่อ : ยูบีซี อะคาเดมี แฟนเทเชีย หรือ ยูบีซี-ทรู อะคาเดมี แฟนเทเชีย) ออกอากาศเป็นประจำทุกปี นอกจากนั้นยังมีการเรียลลีตี้อื่น ๆ เสริม และ รายการพิเศษรวมอยู่ด้วย
รายการเรียลลีตี้ที่ออกอากาศในปัจจุบัน.
รายการเรียลลีตี้ในอดีต(ยุติการออกอากาศแล้ว).
-17.30 น. พร้อมกับทรูอินไซด์)
จามอง ยอดหญิงผู้พิทักษ์แผ่นดิน

จามอง ยอดหญิงผู้พิทักษ์แผ่นดิน  เป็นละครซีรีส์เกาหลีที่ออก
อากาศทางสถานีโทรทัศน์ SBS เมื่อวันที่ 10 มีนาคม ค.ศ. 2009 และได้ออกอากาศตอนสุดท้ายเมื่อวันที่ 21 กรกฎาคม ค.ศ. 2009 นำแสดงโดย จัง เรียววอน
โดยเนื้อเรื่องของละครเรื่องนี้สร้างจากเรื่องจริงที่ได้บันทึกเอาไว้ใน พงศาวดารเกาหลี ในช่วงที่กล่าวถึงสงครามระหว่าง โกคูรยอ และ อาณาจักรนังนัง และได้กล่าวถึงความรักระหว่าง องค์ชายโฮดง พระราชโอรสใน พระเจ้าแดมูซินแห่งโกคูรยอ และ องค์หญิงจามอง แห่ง อาณาจักรนังนัง
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">ไทยทีวีสีช่อง 3 
 ละครเกาหลี วันเสาร์ - อาทิตย์ 17:45 - 19:45</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">จามอง ยอดหญิงผู้พิทักษ์แผ่นดิน</td>
<th style="width: 33%;">ถัดไป</th>
</tr><tr style="text-align: center;">
<td>"ยอดหญิง ตำนานศิลป์ ซินยุนบก"
</td>
<td>"ซอนต็อก มหาราชินีสามแผ่นดิน"
</td></tr>
</table>
หอทัศนา

หอทัศนา
  คือ ส่วนประกอบของสิ่งก่อสร้างที่มาจากภาษาอิตาลีที่แปลว่า “ทัศนะอันงดงาม” ที่มีลักษณะโครงสร้างที่ใช้ประโยชน์ของตำแหน่งที่ตั้งเพื่อให้ได้ทิวทัศน์ดังกล่าว หอทัศนาอาจจะสร้างบนส่วนบนของสิ่งก่อสร้างเพื่อที่จะให้ได้เห็นทิวทัศน์ที่ดี ตัวโครงสร้างเองอาจจะเป็นรูปทรงต่าง ๆ ที่อาจจะเป็นหอกลมยอดแหลม (turret) หรือ หอหลังคาโดม (cupola) หรือเป็นระเบียงเปิดที่ในภาษาอิตาลีเรียกว่า “altana” ก็ได้ 
บนเนินด้านหนึ่งเหนือพระราชวังวาติกัน อันโตนิโอ โพลลาอูโลสร้างศาลาเล็ก ๆ ที่เรียกกันว่า “palazzetto” ซึ่งเป็นหอทัศนาสำหรับสมเด็จพระสันตะปาปาอินโนเซนต์ที่ 8 หลายปีต่อมาโดนาโต บรามันเตก็เชื่อมวาติกันเข้ากับหอทัศนาตามพระราชดำรัสของสมเด็จพระสันตะปาปาจูเลียสที่ 2 โดยการสร้างลานหอทัศนา ("Cortile del Belvedere") ที่เรียงรายด้วยประติมากรรมโบราณที่รวมทั้ง “อพอลโลหอทัศนา” (Apollo Belvedere) ที่เป็นการแพร่หลายความนิยมในการสร้าง “หอทัศนา” กันขึ้นในคริสต์ศตวรรษที่ 16
บิ๊กหม่ำ

บิ๊กหม่ำ เป็นรายการวาไรตี้โชว์ของ บริษัท บั้งไฟ สตูดิโอ จำกัด โดยมี บริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นผู้จัด ออกอากาศทุกวันเสาร์ เวลา 14.00 - 14.45 น. ทาง ช่อง 3 เริ่มออกอากาศครั้งแรก วันเสาร์ที่ 16 มกราคม พ.ศ. 2553 โดยมี เพ็ชรทาย วงษ์คำเหลา (หม่ำ จ๊กมก) เป็นพิธีกรดำเนินรายการ 
รายการออกอากาศครั้งสุดท้ายก่อนหยุดการออกอากาศ ในวันที่ 30 เมษายน พ.ศ. 2554 โดยทางสถานีนำภาพยนตร์เรื่องยาวมาฉายแทน 
รูปแบบรายการ.
เดิมรายการ บิ๊กหม่ำ คือรายการหม่ำโชว์ ซึ่งเคยออกอากาศทุกคืนวันเสาร์ ทางสถานีวิทยุโทรทัศน์กองทัพบกช่อง 5 แต่สิ่งที่เปลี่ยนไปคือฉากของรายการ และการแต่งกายของพิธีกร เพื่อให้เข้ากับวันและเวลาออกอากาศใหม่ โดยยังคงรูปแบบการนำเสนอหลักของรายการเดิม 
ในระยะแรกของการออกอากาศ รายการ บิ๊กหม่ำ มีช่วงหลัก 3 ช่วง คือ สวัสดีปีหม่ำ, หม่ำเห่าใบตองแห้ง และ หม่ำมีศรีสุข ไม่นับช่วงเปิดรายการ และช่วงพิเศษ แต่เดือนตุลาคม 2553 เป็นต้นมา รายการได้มีการปรับเปลี่ยนช่วงใหม่ โดยเริ่มมีช่วง คุยแบบหม่ำๆ , บิ๊กหม่ำ บิ๊กเพลง และ บิ๊กหม่ำ บิ๊กเดี่ยว จนกระทั่งเดือนมกราคม 2554 รายการปรับเปลี่ยนอีกครั้ง โดยได้เพิ่มช่วง หม่ำแฟมิลี่ ในภายหลัง
พิธีกรรับเชิญ.
รายการในปีแรก จะมีพิธีกรฝ่ายหญิงมาร่วมดำเนินรายการ (ยกเว้นเทปวันที่ 15 พฤษภาคม และ 5 มิถุนายน 2553 ที่มีพิธีกรรับเชิญเป็นผู้ชาย) โดยช่วงเปิดตัวจะมี ท็อฟฟี่ ตลกหกฉาก (ศิวดล จันทนเสวี) มาเดินควงคู่ และยังทำหน้าที่เป็นผู้ช่วยพิธีกรอีกด้วย แต่เทปวันที่ 22 มกราคม 2554 เป็นต้นมา รายการมีการปรับเปลี่ยนช่วงต่างๆ จึงเหลือพิธีกรหลัก คือ หม่ำ และจะมี ท็อฟฟี่ มาร่วมสร้างสีสันเป็นบางครั้งบางคราว 
รายนามพิธีกรรับเชิญ มีดังนี้ 
ช่วงของรายการ.
ช่วงของรายการในระยะแรก.
สวัสดีปีหม่ำ.
เป็นช่วงที่เปิดโอกาสให้ ศิลปิน นักร้อง ทุกค่ายทุกแนว มาโชว์เพลงล่าสุด พร้อมทั้งแสดงความสามารถต่างๆ ร่วมกับพิธีกร(ผู้ดำเนินช่วง: หม่ำ, พิธีกรรับเชิญ)
หม่ำเห่าใบตองแห้ง.
เป็นช่วงที่ให้ศิลปินตลก หรือ คณะตลก มาแสดงตลกร่วมกับพิธีกร บางครั้งจะเชิญนักแสดงมืออาชีพ นักพูด นักวิชาการ หมอดู มาพูดคุยเพื่อเป็นการเปลี่ยนบรรยากาศ (ผู้ดำเนินช่วง: หม่ำ)
หม่ำมีศรีสุข.
เป็นช่วงที่เปิดโอกาสให้ผู้ที่มีความสามารถในการเต้นรำ หรือมีความพิสดาร มาแสดงความเป็นตัวตนของตนเอง (ผู้ดำเนินช่วง: หม่ำ, พิธีกรรับเชิญ)
ช่วงของรายการในระยะหลัง.
ช่วงเปิดรายการ.
เป็นช่วงที่เปิดโอกาสให้ ศิลปิน นักร้อง ทุกค่ายทุกแนว มาโชว์เพลงล่าสุด พร้อมพูดคุยเล็กน้อย หรือมีข่าวคราวความเคลื่อนไหว 
คุยแบบหม่ำๆ.
เป็นช่วงที่มี ศิลปิน นักแสดง หรือ บุคคลสำคัญในวงการต่างๆ มาพูดคุยเรื่องส่วนตัวหรือผลงานของตัวเอง อย่างสนุกสนานเป็นกันเอง
หม่ำแฟมิลี่.
เป็นช่วงที่เชิญครอบครัวดารา 2 ครอบครัว มานั่งตอบคำถามปะทะกันเพื่อแลกของรักของหวง 
บิ๊กหม่ำ บิ๊กเดี่ยว.
เป็นช่วงที่ศิลปินตลก นักแสดง นักพูด นักวิชาการ มาโชว์เดี่ยวด้วยการพูดคุยเรื่องส่วนตัว หรือเรื่องที่เป็นประโยชน์ต่อผู้ชม
บิ๊กหม่ำ บิ๊กเพลง.
เป็นช่วงที่เปิดโอกาสให้ผู้แข่งขันทางบ้าน 2 ท่าน มาร้องเพลงตามโจทย์ที่กำหนด ซึ่งทางรายการมี 4 หมวด หมวดละ 5 เพลง ให้ผู้แข่งขันแต่ละท่านเลือกเพียงหมวดเดียว โดยต้องร้องเพลงให้ถูกครบทุกเพลง ถึงจะได้เป็นแชมป์ประจำสัปดาห์เพื่อผ่านเข้าแข่งขันในสัปดาห์ถัดไป หากครองแชมป์ 10 สัปดาห์จะได้รับทุนการศึกษามูลค่าร่วมครึ่งแสนบาท แต่ในบางโอกาสจะพักการประกวดให้เป็นช่วงพิเศษ โดยมีดารานักแสดง 2 ท่านมาแข่งขันร้องเพลง
บิ๊กหม่ำ ก็อตทาเลนต์.
เป็นช่วงย่อยพิเศษแนะนำรายการ ไทยแลนด์ก็อตทาเลนต์ โดยเสนอคลิปวิดีโอตัวอย่างจากรายการ ก็อตทาเลนต์ ของประเทศต่างๆโดยช่วงดังกล่าวเป็นช่วงในการโปรโมตรายการไทยแลนด์ก็อตทาเลนต์ที่ยังไม่ออกอากาศ
เทลมียัวร์วิช (จีนี)

เทลมียัวร์วิช (จีนี) ("Sowon-eul Malhaebwa" ("โซว็อนอึลมัลแฮบวา")) เป็นมินิอัลบั้มชุดที่ 2 ของกลุ่มศิลปินหญิง เกิลส์เจเนอเรชัน จากเกาหลี ออกวางขายช่วงปลายเดือนมิถุนายน ค.ศ. 2009 ประกอบด้วยเพลงทั้งหมด 6 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม Tell Me Your Wish (Genie) ซึ่งได้รับความนิยมสูงไม่แพ้เพลง Gee โดยไต่ขึ้นสู่อันดับ 1 ของ Cyworld ในเวลาเพียง 1 ชม. 40 นาที
แม้ว่ามินิอัลบั้มชุดนี้จะมีปัญหาเรื่องหน้าปกที่ผู้วิจารณ์ว่ามีการนำรูปเครื่องบินรบมาใส่ไว้ตรงหน้าปก ทำให้ต้องมีการเลื่อนวางจำหน่าย และยังมีปัญหามีการละเมิดลิขสิทธิเพลงนี้ของนักร้องชาวอุซเบกิสถาน (ซึ่งภายหลังได้รับการพิสูจน์และยืนยันจากต้นสังกัด และบริษัทเจ้าของซาวน์เพลงแล้วว่า ฉบับของนักร้องชาวอุซเบกิสถานนั้นเป็นฉบับที่ละเมิดลิขสิทธิ์ แต่ในกรณีของเกิร์ลสเจเนเรชันทางต้นสังกัดได้ซื้อลิขสิทธิ์มาอย่างถูกต้องตามกฎหมาย แต่ Tell Me Your Wish (Genie) ก็ไม่ได้ลดความร้อนแรงลง โดยเฉพาะซิงเกิลนี้สามารถคว้าแชมป์ KBS Music Bank ด้วยสถิติคะแนนสูงสุดถึง 17,995 คะแนน และสามารถทำยอดขายได้ถึง 100,000 แผ่นเช่นเดียวกับมินิอัลบั้ม Gee
พลาสติกย่อยสลายได้ทางชีวภาพ

พลาสติกย่อยสลายได้ทางชีวภาพ  คือพลาสติกที่สามารถถูกทำให้สลายตัวได้โดยจุลินทรีย์ (เช่น แบคทีเรีย ฟังไจ) ทำให้วัสดุเกิดการเปลี่ยนแปลงโครงสร้างทางเคมี กลายเป็นสารชีวมวล (biomass), น้ำ, และก๊าซตามธรรมชาติ เช่น ก๊าซคาร์บอนไดออกไซด์ แก๊สมีเทน เป็นต้น 
การย่อยสลายทางชีวภาพขึ้นอยู่กับภาวะแวดล้อมเป็นหลัก ได้แก่ อุณหภูมิ จุลินทรีย์ที่อาศัยอยู่ การมีหรือไม่มีออกซิเจนและน้ำ ดังนั้น การย่อยสลายทางชีวภาพจะเกิดในลักษณะที่แตกต่างกันไปตามสภาพดิน สภาพภูมิอากาศ สถานที่ เช่น บนดิน ใต้ดิน บนผิวน้ำ ใต้ทะเล หรือในสิ่งแวดล้อมที่มนุษย์สร้างขึ้น เป็นต้น 
พลาสติกย่อยสลายได้ทางชีวภาพ บางชนิดสามารถย่อยสลายได้เองในธรรมชาติทั่วไป เช่น พลาสติกในกลุ่ม PHAs  ที่สามารถย่อยสลายได้ทั้งในดิน ในน้ำจืด และในน้ำทะเล , bio-based PBS  ที่ย่อยสลายได้ในดินที่อุณหภูมิปกติ เป็นต้น แต่พลาสติกย่อยสลายได้บางชนิดก็ไม่สามารถย่อยสลายได้เองในธรรมชาติ เนื่องจากถูกออกแบบมาเพื่อให้เกิดการย่อยสลายในภาวะที่กำหนดไว้เท่านั้น ซึ่งต้องอาศัยกระบวนการหมักทางชีวภาพในภาวะที่มนุษย์สร้างขึ้น พลาสติกชนิดนี้จะเรียกว่าเป็น "compostable plastics" 
การย่อยสลายของ "compostable plastics" มี 2 รูปแบบ ได้แก่
ขณะที่คำว่า "พลาสติกชีวภาพ " และ "พลาสติกย่อยสลายได้ทางชีวภาพ " เป็นคำที่ใกล้เคียงกัน แต่สองคำนี้ไม่ใช่คำที่มีความหมายเดียวกัน พลาสติกชีวภาพชนิดที่ไม่สามารถย่อยสลายทางชีวภาพได้ เช่น bio-PE, bio-PET เป็นต้น 
References.
<templatestyles src="Reflist/styles.css" />
หอหลังคาโดม

หอหลังคาโดม  ในทางสถาปัตยกรรมหมายถึงโครงสร้างขนาดเล็กที่มีลักษณะเหมือนโดมที่ตั้งอยู่ตอนบนของสิ่งก่อสร้าง ที่มักจะใช้สำหรับเป็นที่สังเกตการณ์หรือเป็นช่องระบายอากาศ ที่ตอนบนมักจะเป็นหลังคาหรือโดมที่ใหญ่กว่า 
“Cupola” มาจากภาษาอิตาลีที่แผลงมาจากภาษาละตินขั้นต่ำ “Cupula” (ภาษาละตินคลาสสิก “Cupella” ที่มาจากภาษากรีก “kypellon”) ที่แปลว่าถ้วยเล็ก (ภาษาละติน “Cupa”) ที่เป็นทรงของเพดานโค้งที่รูปร่างเหมือนถ้วยคว่ำ หอหลังคาโดมมักจะพบในสิ่งก่อสร้างที่มีขนาดเล็ก ที่อาจจะใช้เป็นหอระฆัง, หอโคม หรือ หอทัศนาเหนือหลังคาหลัก หรือในบางกรณีก็อาจจะใช้ตกแต่งประดับหอ, ยอดแหลม หรือ หอกลมยอดแหลม
หู จฺวิน

หู จฺวิน (เกิดวันที่ 18 มีนาคม ค.ศ. 1968) เป็นนักแสดงชาวจีนที่เป็นที่รู้จักดีจากบทบาทการแสดงในภาพยนตร์และซีรีส์โทรทัศน์หลายเรื่อง นอกจากนี้ เขายังแสดงในภาพยนตร์ฮ่องกงหลายเรื่องอีกด้วย
ประวัติ.
หู จฺวินเกิดในวันที่ 18 มีนาคม ค.ศ. 1968 จากหวัง อี้หม่าน  นักแสดงละครหญิง กับหู เป่าช่าน  นักกร้อง หู ซง-หฺวา  ลุงของเขา เป็นนักร้องเทเนอร์ เขามีป้าชื่อหู ซิน  หูมีพี่/น้องสาว 2 คน คือ หู หลาน  และหู หรง 
ใน ค.ศ. 1999 หู จฺวินสมรสกับหลู ฟาง  นักแสดงละครหญิงจากสถาบันการละครกลาง ลูกสาว หู จิ๋วจิ่ว  เกิดเมื่อวันที่ 9 กันยายน ค.ศ. 2001 และลูกชาย หู เฮ่าคัง  เกิดเมื่อวันที่ 11 พฤศจิกายน ค.ศ. 2008
หู จฺวินมีบทบาทเป็นที่รู้จักจากการรับท เฉียวฟง ในซีรีส์เรื่อง "แปดเทพอสูรมังกรฟ้า" เมื่อปี ค.ศ. 2003 จากนั้นจึงได้รับบทอีกหลายเรื่องทั้งภาพยนตร์และซีรีส์ ซึ่งบทที่เขามักจะได้รับ มักจะเป็นบทย้อนอดีตและแสดงถึงความแข็งแกร่งของร่างกาย เช่น จูล่ง ใน สามก๊ก โจโฉแตกทัพเรือ ใน ค.ศ. 2008 จูหยวนจาง จักรพรรดิองค์แรกของราชวงศ์หมิง ในซีรีส์เรื่อง "จักรพรรดิราชวงศ์หมิง" ใน ค.ศ. 2005 และ เหยินเซิ่นหัว หัวหน้ามือสังหาร ใน "5 พยัคฆ์พิทักษ์ซุนยัดเซ็น" ในปี ค.ศ. 2009 เป็นต้น
นอกจากนี้แล้ว ยังเคยได้รับรางวัลนักแสดงนำชายยอดเยี่ยม จากเทศกาลภาพยนตร์โตรอนโต ใน ค.ศ. 1996 จากการรับบทตำรวจในเรื่อง "เติมเจ็บเต็มอารมณ์" ซึ่งเป็นการแสดงนำเรื่องแรกของเขาอีกด้วย
วิทยุติดตามตัว

วิทยุติดตามตัว หรือ เพจเจอร์  (ราชบัณฑิตยสถาน: วิทยุเรียกตัว, วิทยุตามตัว) เป็นเครื่องมือทางโทรคมนาคมส่วนตัวอย่างง่าย สำหรับการส่งข้อความสั้น&hairsp;ๆ โดยรับข้อความทางเดียว กับจำนวนข้อความที่จำกัด อย่างเช่นหมายเลขโทรศัพท์ติดต่อกลับ จนถึงทั้งตัวอักษรและตัวเลข และเพจเจอร์ 2 ทาง คือสามารถส่งและรับอีเมล การส่งข้อความตัวและและการส่งเอสเอ็มเอส โดยการส่งข้อความไม่สามารถที่จะส่งได้ทันทีทันใด แต่ต้องโทรศัพท์ไปยังโอเปอเรเตอร์เพื่อบอกให้เจ้าหน้าที่พิมพ์ข้อความที่ต้องการและส่งต่อให้อีกทอดหนึ่ง โดยแจ้งหมายเลขประจำเครื่องของผู้รับ 
ปัจจุบัน เพจเจอร์โดยมากใช้สำหรับการสนับสนุนการส่งข้อความในยามวิกฤต เนื่องจากความน่าเชื่อถือ และสามารถส่งข้อความถึงอุปกรณ์เป็นกลุ่มได้ ไม่เหมือนกับเครือข่ายโทรศัพท์มือถือ ที่ในยามฉุกเฉินหรือหายนะจะประสบปัญหาการใช้เครือข่ายเกินพิกัดจนใช้การไม่ได้ อย่างเช่นในเหตุวินาศกรรม 11 กันยายน พ.ศ. 2544 หรือเหตุการณ์พายุเฮอร์ริเคนแคทรีนา ด้วยเหตุผลนี้ทำให้เพจเจอร์ยังคงได้รับความนิยมในหมู่ของเจ้าหน้าที่บริการฉุกเฉิน เจ้าหน้าที่ด้านการแพทย์ และเจ้าหน้าที่ดูแลระบบบริการสารสนเทศหรืออยู่ในระบบคอมพิวเตอร์มือถือ
เพจเจอร์ในไทย.
เพจเจอร์หรือวิทยุตามตัวเริ่มใช้ในประเทศไทยตั้งแต่ปี พ.ศ. 2520 และได้รับความนิยมอย่างกว้างขวางในช่วงปี พ.ศ. 2530 – พ.ศ. 2544 โดยบริษัทแปซิฟิก เทเลซิส เป็นผู้ให้บริการรายแรก ภายใต้ ชื่อ “แพคลิงก์” ซึ่งได้รับสัมปทานจากการสื่อสารแห่งประเทศไทย ต่อมาองค์การโทรศัพท์แห่งประเทศไทยได้ให้สัมปทานแก่เอกชนรายอื่น เริ่มจาก “โฟนลิงก์” ของกลุ่มชินคอร์ป ตามมาด้วย “ฮัทชิสัน” ซึ่งเป็นการร่วมทุนระหว่างฮัทชิสันวัมเปาและล็อกซเล่ย์ ที่เปิดให้บริการในเวลาไล่เลี่ยกัน หลังจากนั้นมีกลุ่มเลนโซ่และกลุ่มยูคอม
ดีด้า ดีอาฟาต์

ดีด้า ดีอาฟาต์  เกิดวันที่ 24 เมษายน ค.ศ. 1970 ที่ประเทศแอลจีเรีย โดยเป็นแชมป์โลกมวยไทยขณะอายุได้ 21 ปี นอกจากนี้ เขายังมีผลงานการแสดงในภาพยนตร์ฝรั่งเศสเรื่อง "โชคดี" (CHOK DEE) ซึ่งนำแสดงโดยตัวเขาเอง
ดีด้าเป็นนักมวยไทยเพียงคนเดียวที่ได้ทำสัญญาถ่ายทำกับสถานีโทรทัศน์ฝรั่งเศส โดยเน้นที่สถานี Canal+ เป็นหลัก ปัจจุบันเขาร่วมในงานภาพยนตร์ชุดอื่น และไม่มีแผนที่จะหวนกลับคืนสู่สังเวียนแต่อย่างใด
วงเวียนเทพสตรี

วงเวียนเทพสตรี บ้างเรียก วงเวียนพระนารายณ์ หรือ วงเวียนเมืองใหม่ เป็นวงเวียนที่ตั้งอยู่บนถนนนารายณ์มหาราช อำเภอเมืองลพบุรี จังหวัดลพบุรี อันเป็นที่ตั้งพระบรมราชานุสาวรีย์สมเด็จพระนารายณ์มหาราชตรงส่วนกลางของวงเวียน 
ประวัติ.
วงเวียนเทพสตรีตั้งอยู่หัวถนนนารายณ์มหาราชก่อนเข้าสู่ย่านตัวเมือง ใกล้ศาลากลางจังหวัดลพบุรี ตัววงเวียนมีชื่อ วงเวียนเทพสตรี มีลักษณะเป็นวงเวียนขนาดใหญ่ ซึ่งเป็นที่ตั้งของพระราชานุสาวรีย์ของสมเด็จพระนารายณ์มหาราช พระมหากษัตริย์ผู้มีคุณูปการณ์ต่อเมืองลพบุรี ด้วยเหตุนี้ผู้คนจึงนิยมเรียกวงเวียนดังกล่าวว่า "วงเวียนพระนารายณ์" หรือ "วงเวียนพระนารายณ์มหาราช"
ตัวพระบรมราชานุสาวรีย์.
พระบรมราชานุสาวรีย์สมเด็จพระนารายณ์มหาราชตั้งอยู่ใจกลางวงเวียนเทพสตรี ในลักษณะประทับยืน ผินพระพักตร์ไปทางทิศตะวันออก พระหัตถ์ขวาทรงพระแสงดาบ และก้าวพระบาทซ้ายออกมาเล็กน้อย หล่อด้วยโลหะรมดำ และมีขนาดเท่าครึ่งพระองค์จริง เป็นผลงานการหล่อของศิลป์ พีระศรี และได้ประดิษฐานไว้กลางวงเวียน เมื่อวันที่ 16 กุมภาพันธ์ พ.ศ. 2509
ปภัสรา เตชะไพบูลย์

ปภัสรา เตชะไพบูลย์ (สกุลเดิม: ชุตานุพงษ์; เกิด 24 ตุลาคม พ.ศ. 2512) ชื่อเล่น กบ เป็นนางงาม นักแสดง พิธีกร ผู้จัดละครชาวไทย เคยเข้าร่วมประกวดนางสาวไทย ปี 2529 เข้ารอบ 10 คนสุดท้าย ต่อมาเข้าร่วมประกวดมิสไทยแลนด์เวิลด์ ปี 2531 ได้รับตำแหน่งชนะเลิศได้เป็นตัวแทนสาวไทยไปประกวดมิสเวิลด์ 1988 ที่ ลอนดอน ประเทศอังกฤษ ไม่ผ่านเข้ารอบ
ปภัสรา เตชะไพบูลย์ เดิมชื่อ ทวีพร หุ่นศิลป์ ต่อมาจึงเปลี่ยนชื่อเป็นปภัสรา ชุตานุพงษ์ เกิดเมื่อวันที่ 24 ตุลาคม พ.ศ. 2512 เป็นบุตรของคุณแม่สอาด หุ่นศิลป์ เป็นบุตรคนที่ 4 ในจำนวนพี่น้อง 7 คน เป็นชาย 5 คน หญิง 2 คน มีภูมิลำเนา อำเภอสองพี่น้อง จังหวัดสุพรรณบุรี ปภัสราใช้ชีวิตคู่กับ นายพรเทพ เตชะไพบูลย์ อดีตรัฐมนตรีช่วยว่าการกระทรวงอุตสาหกรรม มีธิดา 1 คน ชื่อนางสาวดิสรยา เตชะไพบูลย์ หรือเหนือ ด้านการศึกษา ศึกษาระดับมัธยมศึกษาตอนปลายที่ โรงเรียนเทพลีลา ปัจจุบันจบปริญญาเอก สาขาพุทธศาสตร์จากมหาวิทยาลัยมหาจุฬาลงกรณราชวิทยาลัย
ปภัสราเปิดบริษัท เค เอ เอ็น เอ็นเตอร์เทนเม้นต์ และเป็นผู้จัดละครทางช่อง 3 เรื่องแรกคือ "สายใจ" และเปิดบริษัท ปานปภัส ร่วมกับปานเลขา ว่านม่วง ผลิตรายการทางช่อง 3 ชื่อ "ช่อง 3 ยามเช้า"
ผู้จัดละคร.
ผลงานละครโทรทัศน์ทั้งหมดในฐานะผู้จัดละครบริษัท ปภัสรา โปรดักชั่น จำกัด
ภูมิคุ้มกันหมู่

ภูมิคุ้มกันหมู่  เป็นการป้องกันโรคติดเชื้อรูปแบบหนึ่ง ซึ่งจะเกิดขึ้นเมื่อสัดส่วนของประชากรที่มีภูมิคุ้มกันต่อโรคติดต่อโรคหนึ่งๆ ไม่ว่าจะเป็นภูมิคุ้มกันที่มาจากการเคยติดโรคหรือจากการได้รับวัคซีนก็ตาม เพิ่มขึ้นจนถึงระดับหนึ่ง เป็นผลให้ประชากรส่วนที่ยังไม่มีภูมิคุ้มกันต่อโรคติดต่อโรคนั้นๆ มีโอกาสต่ำที่จะติดโรค เสมือนว่าได้มีภูมิคุ้มกันไปด้วย เนื่องจากคนที่มีภูมิคุ้มกันนั้นมีโอกาสต่ำที่จะติดโรค และมีโอกาสต่ำที่จะส่งต่อโรคไปยังคนอื่น จึงเป็นการตัดตอนห่วงโซ่ของการติดต่อ ทำให้การแพร่ระบาดของโรคยุติลงหรือช้าลง ยิ่งในประชากรมีสัดส่วนของคนที่มีภูมิคุ้มกันมากขึ้นเท่าไร โอกาสที่คนที่ยังไม่มีภูมิคุ้มกันจะได้เจอกับผู้ป่วยก็จะยิ่งน้อยลงเท่านั้น ภาวะที่เกิดภูมิคุ้มกันหมู่จึงไม่ได้หมายภาวะที่ประชากรทุกคนมีภูมิคุ้มกันแล้วแต่อย่างใด
การเกิดภูมิคุ้มกันของคนคนหนึ่งอาจเกิดจากการเคยติดโรคมาก่อนแล้วหายจากโรคนั้น หรืออาจเป็นภูมิคุ้มกันที่ได้รับการเสริมขึ้น เช่น จากการรับวัคซีน คนบางคนไม่สามารถจะสร้างภูมิคุ้มกันของตัวเองขึ้นได้จากโรคบางอย่าง เช่น โรคภูมิคุ้มกันบกพร่อง หรือผู้ป่วยโรคมะเร็ง คนกลุ่มนี้มีความจำเป็นอย่างมากที่จะต้องอาศัยผลของภูมิคุ้มกันหมู่ในประชากรที่อาศัย เพื่อลดโอกาสการติดเชื้อโรคเหล่านี้
วัดกัทลีพนาราม

วัดกัทลีพนาราม เป็นวัดที่ตั้งอยู่เลขที่ 65 หมู่ 4 ตำบลบ้านกล้วย อำเภอบ้านหมี่ จังหวัดลพบุรี
ประวัติ.
วัดกัทลีพนาราม (วัดบ้านกล้วย) อยู่ห่างจากตลาดอำเภอบ้านหมี่ ประมาณ 2 กิโลเมตร เดิมชื่อว่า วัดบ้านกล้วย ต่อมาเปลี่ยนเชื่อเป็น '"วัดกัทลีพนาราม"' สร้างขึ้นปี พ.ศ. 2360 มีเนื้อที่ 23 ไร่ 1 งาน 16 ตารางวา เป็นวัดสำคัญของชุมชนชาวไทพวน สิ่งที่น่าสนใจ ของวัดนี้คือ พระอุโบสถขนาดใหญ่แบบจตุรมุขที่สวยงาม มีวิหารเก่าแก่หลังเล็กและเจดีย์ย่อมุมไม้สิบสองรูปทรง งดงามมาก ศาลาการเปรียญมีลวดลายฉลุไม้ตกแต่งสวยงาม ภายในมีธรรมาสน์เก่าประดับเครื่องพุทธบูชาแบบของ ชาวไทยพวนคือ "ธงแว่น" 
วันที่ 25 กรกฎาคม 2512 เวลาเช้า พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินพร้อมด้วย สมเด็จพระเจ้าลูกยาเธอ เจ้าฟ้าวชิราลงกรณเสด็จพระราชดำเนินไปทรงยก ช่อฟ้าพระอุโบสถวัดกัทลีพนาราม (วัดบ้านกล้วย) อำเภอบ้านหมี่ จังหวัดลพบรี
ประเพณีที่สำคัญ.
นอกจากนี้ยังเป็นศูนย์รวมประเพณีและวัฒนธรรมอันดีงามของชาวไทยพวนบ้านหมี่ที่สืบทอดกันมาหลายชั่วอายุคน วัดกัทลีพนาราม (วัดบ้านกล้วย) ตำบลบ้านกล้วย อำเภอบ้านหมี่ จังหวัดลพบุรี จึงได้จัดประเพณีกำฟ้าขึ้นเพื่อเป็นการอนุรักษ์ส่งเสริมประเพณีอันดีงามของท้องถิ่น รวมถึงเป็นการฟื้นฟูและเผยแพร่ประเพณีของชาวไทยพวน และเพื่อเป็นการแสดงความรักความสามัคคีของชาวบ้านในพื้นที่ ตลอดจนเป็นการส่งเสริมการท่องเที่ยวในท้องถิ่น 
ภายในงานมีกิจกรรมที่น่าสนใจ อาทิ ใส่บาตรข้าวจี่ ข้าวหลาม อาหารคาวหวาน , พิธีบายศรีสู่ขวัญข้าวการแสดงชุดแห่ข้าวพันก้อนประเพณีเส่อกระจาด เซิ้งโป๊ นางด้ง เซิ้งฟัดข้าว , การแข่งขันกีฬาพื้นบ้าน , มีการออกร้านผ้าทอพื้นเมืองอีกด้วย
การเดินทางของพาย พาเทล

การเดินทางของพาย พาเทล  เป็นนวนิยายผจญภัยแนวแฟนตาซีของ ยานน์ มาร์เทล ผู้เขียนได้รับแรงบันดาลใจจากเพื่อนในวัยเด็กคนหนึ่งซึ่งเคยเดินทางผจญภัยในอินเดีย ตัวเอกของเรื่องนี้ พิสซีน "พาย" โมลิตอร์ พาเทล เด็กชายชาวอินเดียจากเมืองพอนดิเชอร์รี ได้สำรวจประเด็นทางจิตวิญญาณตั้งแต่ในวัยเยาว์ เขามีชีวิตรอดจากเหตุการณ์เรือล่ม โดยอยู่ในเรือชูชีพเป็นเวลา 227 วัน กับเสือโคร่งเบงกอลชื่อ ริชาร์ด ปาร์คเกอร์ ในน่านน้ำมหาสมุทรแปซิฟิก
นวนิยายตีพิมพ์เป็นครั้งแรกในแคนาดาในปีเดือนกันยายน พ.ศ. 2544 และได้รับรางวัลแมนบุคเคอร์ของสหราชอาณาจักรในปีถัดมา
เนื้อเรื่อง.
นวนิยายเริ่มต้นด้วยหมายเหตุของผู้เขียนซึ่งอธิบายถึงการเดินทางไปอินเดีย ซึ่งที่อินเดียนี้เองที่เขาได้พบกับชายคนหนึ่งชื่อ ฟรานซิส อะดิรุบาสามี ในร้านกาแฟแห่งหนึ่งในเมืองพอนดิเชอร์รี ผู้เขียนกล่าวกับชายคนนั้นว่า เขาต้องการแรงบันดาลใจ ชายคนนั้นตอบกลับมาว่า "ฉันมีเรื่องเล่าจะเล่า ฟังแล้วคุณจะมีศรัทธาในพระเจ้านะ" แล้วเขาก็อ้างถึง พิสซีน โมลิตอร์ พาเทล ซึ่งเป็นผู้ดำเนินเรื่องตั้งแต่ภาคแรกเป็นต้นไป
ในบทแรก พายเล่าเกี่ยวกับครอบครัวของเขา ซึ่งประกอบด้วย พ่อ แม่ และพี่ชายชื่อระวี พ่อเป็นเจ้าของสวนสัตว์พอนดิเชอร์รี แม่เป็นนักอ่านตัวยง และมักแนะนำเขาให้อ่านวรรณกรรมต่าง ๆ ซึ่งทำให้พายได้เรียนรู้แนวความคิดจากสำนักต่าง ๆ โรงเรียนที่พายเข้าเรียนเต็มไปด้วยบรรดาครูที่น่าทึ่ง โดยเฉพาะครูกุมาร ครูสอนวิชาชีววิทยาซึ่งเป็นแรงบันดาลใจให้กับพาย
ชื่อของพาย (พิสซีน โมลิตอร์, Piscine Molitor) ได้มากจากชื่อของสระว่ายน้ำที่มีชื่อเสียงแห่งหนึ่งในฝรั่งเศส พ่อแม่ของพายเป็นเพื่อนกับฟรานซิส อะดิรุบาสามี (คนที่ผู้เขียนอ้างถึงในหมายเหตุของผู้เขียน) ซึ่งเป็นนักว่ายน้ำระดับโลกและชอบพูดถึงสระพิสซีน โมลิตอร์ ต่อมาพายเป็นคนเปลี่ยนชื่อตัวเอง เนื่องจากเขามักจะโดยเพื่อน ๆ ที่โรงเรียนเรียกว่า Pissing (เป็นศัพท์สแลงในภาษาอังกฤษ แปลว่า 'ปัสสาวะ') ที่ออกเสียงคล้ายกัน เมื่อพายย้ายโรงเรียน ก็ได้แนะนำตัวเองด้วยชื่อใหม่ว่า พาย
พายเติบโตมาในครอบครัวฮินดู ต่อมาได้เรียนรู้เกี่ยวกับคาทอลิกเมื่ออายุสิบสี่จากบาทหลวงชื่อคุณพ่อมาร์ติน ต่อมาเขาได้รู้จักกับกุมาร (คนละคนกับครูสอนชีววิทยา) ซึ่งเป็นมุสลิมคนหนึ่ง และได้เรียนรู้เกี่ยวกับอิสลาม ตั้งแต่นั้นเป็นต้นมาเขาได้ปฏิตามหลักของทั้งสามศาสนาอย่างเปิดเผย เมื่อครูสอนศาสนาทั้งสามมาพบกับพ่อ แม่ และพายโดยบังเอิญพร้อมกัน พายจึงถูกบังคับให้เลือกศาสนาใดศาสนาหนึ่งเพียงศาสนาเดียว แต่พายเองก็ไม่สามารถตัดสินใจได้
เมื่อพายอายุได้ 16 ปี พ่อได้ตัดสินใจที่จะปิดสวนสัตว์แล้วย้ายไปอยู่ที่โทรอนโต เนื่องจากสถานการณ์ทางการเมืองในอินเดียสมัยอินทิรา คานธีไม่ค่อยแน่นอนนัก พ่อได้ขายสัตว์ส่วนใหญ่ในสวนสัตว์ให้กับสวนสัตว์หลายแห่งในสหรัฐ และได้เดินทางข้ามมหาสมุทรแปซิฟิกไปพร้อมกับบรรดาสัตว์ด้วยเรือสินค้าชื่อ ซิมซัม แต่เรือก็จมลงขณะกำลังแล่นอยู่ในมหาสมุทรแปซิฟิก
ดอลเมน

ดอลเมน (Welsh: anta, Hünengrab, Hunebed, Goindol และ portal dolmen) เป็นที่เก็บศพก่อนประวัติศาสตร์ (tomb) ชนิดหนึ่งที่มีลักษณะเป็นห้องเดียว ที่มักจะสร้างด้วยการตั้งหินสามก้อนหรือกว่านั้นรองรับแผ่นหินแบบที่ตั้งตามแนวราบเหมือนโต๊ะ ดอลเมนสร้างกันมาตั้งแต่สมัยยุคหินใหม่ราว 4000 ถึง 3000 ก่อนคริสต์ศักราช และมักจะคลุมด้วยดินหรือกรวดจนมีลักษณะเป็นเนินทิวมิวลัส  เมื่อเวลาผ่านไปดินหรือหินก็หลุดร่วงหรือกร่อนไปทำให้เหลือแต่โครงสร้างที่เป็นหินที่ยังคงตั้งอยู่
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
นอยเซตส์

นอยเซตส์ (หรือในบางครั้งเขียนว่า NOISEttes) เป็นวงอินดี้ร็อกจากลอนดอน ประกอบด้วยสมาชิกคือ ชินไก โชนิวา (นักร้อง มือเบส) แดน สมิธ (กีตาร์) และ เจมี มอร์ริสัน (กลอง) วงประสบความสำเร็จในด้านยอดขายในระดับชาติจากการเป็นที่รู้จักในผลงานซิงเกิลที่ 2 จากอัลบั้มที่ 2 ที่ชื่อ "Don't Upset the Rhythm (Go Baby Go)" ที่สามารถติดอันดับ 2 ของยูเคซิงเกิลส์ชาร์ต ในช่วงฤดูใบไม้ผลิปี 2009
กอสซิป (วงดนตรี)

กอสซิป  วงดนตรีอินดี้ร็อกอเมริกัน 3 ชิ้น ที่มีหัวหน้าวงคือเบธ ดิตโต, มือกีตาร์ เบรซ เพน และมือกลองแฮนนาห์ บิลลี วงไม่เป็นที่รู้จัก จนพวกเขาประสบความสำเร็จกับผลงานสตูดิโออัลบั้มชุดที่ 3 ชุด "Standing in the Way of Control"
กวาซา

กัวซ่า (Guasa) เป็นการบำบัดแบบแผนโบราณของจีนที่ตกทอดมาตั้งแต่โบราณที่มีมายาวนานหลายพันปี สามารถใช้รักษาโรคได้โดยการนำแผ่นกัวซ่ามาขูดนวดตามร่างกายตั้งแต่ศีรษะจรดปลายเท้า จะช่วยกระตุ้นให้เลือดหมุนเวียนได้ดีขึ้น ซึ่งเป็นการกระตุ้นระบบเมตาบอลิซึ่มของร่ายกาย
กัวซา เป็นภาษาจีน กัว แปลว่า ขูด , ซา แปลว่า อาการของพิษหรือโรค ซึ่งปรากฏบนผิวหนังเป็นรอยผื่นหรือจ้ำแดงๆ คล้ายเม็ดทราย ถ้ามีอาการมากจะปรากฏเป็นผื่นจ้ำสีม่วงช้ำ เพราะฉะนั้นการกัวซา หมายถึงการขูดเพื่อขับพิษออกมาทางผิวหนัง เป็นการเช็คสุภาพได้ ถ้า ซา ขึ้นตรงไหนแสดงว่าตรงนั้นกำลังจะบกพร่องหรือบกพร่องแล้วควรรีบได้รับการรักษา 
แผ่นกัวซ่า เป็นอุปกรณ์ที่ทำมาจากธรรมชาติ เช่น ทำมาจากเขาควาย เป็นต้น
ตายโหง (แก้ความกำกวม)

ตายโหง อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เกิลส์เจเนอเรชัน (อัลบั้ม)

เกิลส์เจเนอเรชัน  เป็นสตูดิโออัลบั้มชุดแรกของ เกิลส์เจเนอเรชัน กลุ่มศิลปินหญิงชาวเกาหลี สังกัด เอสเอ็มเอ็นเตอร์เทนเมนต์ ออกวางจำหน่ายวันที่ 1 พฤศจิกายน ค.ศ. 2007 หลังออกซิงเกิล Into The New World ได้ 3 เดือน โดยมีเพลง "소녀시대 (Girls' Generation)" เป็นซิงเกิลหลัก การประชาสัมพันธ์เริ่มต้นขึ้นทันทีในต้นเดือนพฤศจิกายน และด้วยท่าเต้นที่น่ารัก ประกอบกับน้ำเสียงที่สดใส จึงส่งผลให้อัลบั้ม Girls' Generation" เป็นที่ชื่นชอบของทุกคน โดยมียอดจำหน่ายมากกว่า 100,000 ชุด โดยในเดือนมกราคมของปีถัดมา โซนยอชิแดก็เริ่มทำการประชาสัมพันธ์ซิงเกิลที่ 2 ของพวกเธอ ในชื่อ "Kissing You" ซึ่งมิวสิกวิดีโอเพลงนี้ก็ได้ดงแฮแห่งวงซูเปอร์จูเนียร์มาร่วมแสดงด้วย นอกจากนี้แล้วมิวสิกวิดีโอเพลงนี้ยังขึ้นเป็นอันดับ 1 ของ SBS Inkigayo, M.Countdown! และ KBS Music Bank อีกด้วย
ในวันที่ 13 มีนาคม ค.ศ. 2008 อัลบั้ม Re-Package ในชื่อ Baby Baby ก็ได้ออกวางจำหน่ายเป็นครั้งแรก โดยมีซิงเกิลที่ 3 "Baby Baby" เป็นซิงเกิลหลักที่ใช้ในการประชาสัมพันธ์ โดย Re-Package ชุดนี้ได้เพิ่ม 3 เพลงรีมิกซ์ลง เกิร์ลสเจเนเรชันได้ยุติการประชาสัมพันธ์อัลบั้มนี้ในเดือนเมษายนปีเดียวกัน
รายชื่อเพลง.
เครดิตดัดแปลงจาก Naver
ชาร์ต.
<templatestyles src="Col-begin/styles.css"/>
โสมกานดา ภาษวัธน์

โสมกานดา ภาษวัธน์ (เดิม หม่อมเจ้าโสมกานดา จันทรทัต; 10 มกราคม พ.ศ. 2461 – 24 มีนาคม พ.ศ. 2553) เป็นพระธิดาในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา
ประวัติ.
โสมกานดา ภาษวัธน์ มีพระนามเมื่อประสูติว่า หม่อมเจ้าจำรูญจันทราภา ต่อมาได้รับพระราชทานพระนามใหม่จากพระบาทสมเด็จพระมงกุฎเกล้าเจ้าอยู่หัวว่า "โสมกานดา" เป็นพระธิดาในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา ณ วังถนนสำราญราษฏร์ จังหวัดพระนคร มีเจ้าพี่เจ้าน้องร่วมอุทร 4 องค์ ได้แก่
และมีเจ้าพี่ต่างมารดาซึ่งประสูติแต่หม่อมราชวงศ์แข กุญชร (พระธิดาในพระวรวงศ์เธอ พระองค์เจ้าสิงหนาทราชดุรงค์ฤทธิ์) 4 องค์ ได้แก่
เยาว์วัย.
ในช่วงเยาว์วัย โสมกานดาได้มีโอกาสไปประทับในพระบรมมหาราชวังกับพระเจ้าบรมวงศ์เธอ พระองค์เจ้าอรุณวดี ผู้เป็นเสด็จป้าอยู่ระยะหนึ่ง หลังจากพระบิดาสิ้นพระชนม์ได้ย้ายไปประทับที่บ้านจันทรจุฑา (ปากซอยสุขุมวิท 13 ในปัจจุบัน) กระทั่งปี พ.ศ. 2506 จึงได้ย้ายมาประทับที่บ้านซอยกลาง สุขุมวิท 49 และสุดท้ายทรงใช้ชีวิตบั้นปลายอยู่ที่หมู่บ้านสัมมากร ถนนรามคำแหง ตั้งแต่ปี พ.ศ. 2536
การศึกษา.
ในด้านการศึกษา ทรงได้รับการศึกษาเบื้องต้นที่โรงเรียนราชินี ปากคลองตลาด เมื่อได้ย้ายมาประทับที่บ้านจันทรจุฑา ไม่สะดวกที่จะเสด็จไปโรงเรียนราชินี เพราะระยะทางไกล หม่อมมารดาจึงได้ย้ายโสมกานดามาเรียนที่โรงเรียนมาแตร์เดอีวิทยาลัยอยู่ระยะหนึ่ง และได้ทรงย้ายไปเรียนต่อที่โรงเรียนเซนต์แมรี่ เอส.พี.จี. (Society for the Propagation of the Gospel) ซึ่งเป็นโรงเรียนของมิชชันนารีที่เผยแผ่ศาสนาคริสต์นิกายโปแตสแตนท์ โดยมีการสอนอบรมแบบอังกฤษ
สมรส.
หม่อมเจ้าโสมกานดา จันทรทัต ได้ขอพระราชทานกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 14 พฤษภาคม พ.ศ. 2489 เพื่อสมรสกับพลตำรวจตรีพิบูลย์ ภาษวัธน์ (บุตรขุนผลาพิบูลย์ (ชื่น ภาษีผล) และนางผลาพิบูลย์ (โม)) มีบุตร–ธิดา 6 คน ได้แก่
นอกจากนี้ยังมีบุตรบุญธรรม 1 คน คือ สนั่น อังอุบลกุล สมรสกับเมย์ จูน ฟ๊อกซ์ (ถึงแก่กรรม) มีบุตร-ธิดา 2 คน ต่อมาสมรสกับคุณหญิงณัฐิกา วัธนเวคิน มีธิดา 2 คน
สิ้นชีพตักษัย.
โสมกานดา ถึงชีพิตักษัยเนื่องจากหทัยล้มเหลวด้วยอาการสงบ ณ โรงพยาบาลสมิติเวช เมื่อวันที่ 24 มีนาคม พ.ศ. 2553 สิริชันษา 92 ปี นับเป็นหม่อมเจ้าองค์สุดท้ายของ การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พลากร สุวรรณรัฐ องคมนตรี เป็นผู้แทนพระองค์ไปในพิธีพระราชทานเพลิงศพโสมกานดา ภาษวัธน์ เมื่อวันที่ 4 กรกฎาคม พ.ศ. 2553 ณ เมรุวัดธาตุทอง